qundao/data-zh-poetry huggingface dataset:
鹊桥仙·水碓
作者：洪希文
朝代：元

山容叠翠，水光拖练，澎湃奔腾远势。输他心匠动机舂，应笑杀、伯鸾左计。引渠激水，连房凿臼，捣尽□糠和秕。朝朝暮暮不曾闲，又岂问、丰年歉岁。
鹧鸪天·渔父
作者：洪希文
朝代：元

万顷玻璃浩荡浮。桃李小岸蓼花洲。春风秋月等闲度，雨笠烟蓑得自由。移桂棹，下纶钩。功名利禄不须求。得鱼换了茅柴吃，船放长江自在流。
鹧鸪天·渔父
作者：洪希文
朝代：元
体裁：词

万顷玻瓈浩荡浮。桃李小岸蓼花洲。春风秋月等闲度，雨笠烟蓑得自由。移桂棹，下纶钩。功名利禄不须求。得鱼换了茅柴吃，船放长江自在流。
齐天乐·寿方君会
作者：洪希文
朝代：元

山阴文会才三日，怀阵迹都如扫。郁郁葱葱，融融溢溢，和气偏薰瑶草。春光未老。便撒放莺花，收回梨枣。醉咽霞浆，寿星侧畔神仙岛。墙屏翩翩学子。总芝兰玉树，映入娟好。德耀新归，子平毕娶，来岁掌珠可抱。名缰利锁。任禄食千钟，位登八座。贵不如闲，与儿郎自效。
龙华上人馈白粲
作者：洪希文
朝代：元

报道龙华老，驱车入市回。如何迫岁出，端为馈年来。香钵停留供，朱门迤逦开。也应怜范叔，莫遣甑生埃。
句
作者：洪德章
朝代：元

有子定知吾事足，贫家颇觉此声佳。风露对檠逼诗父，云烟落纸凛群儿。
省官命诸生为守城马发挽诗欲为申奏立庙
作者：洪必元
朝代：元

伏波裹尸还，马璘苦战死。至今骨犹香，勋名照青史。桓桓马将军，或疑其孙子。逾月婴孤墉，四面集飞矢。生不为降俘，死期为厉鬼。小卒窃开关，大兵遂劘垒。满城血为池，全家脑涂地。英雄为痛心，三十馀年矣。阴房野燐青，坏道丛祠圮。天朝未旌忠，谁为血其祀。名公访古迹，立马斜阳里。临风叫英魂，月寒天在水。
一笑
作者：洪焱祖
朝代：元

一笑难逢天下白，相看谁免甑中尘。荷花香断官湖浅，纸竹丛深山聚贫。好向西湖徙游惰，尽归东土辟荆榛。淳熙使者祠堂冷，荒政文移墨尚新。
上饶送别戴丈帅初
作者：洪焱祖
朝代：元

濮上音如沸，房中乐浸微。夫君鲁一变，馀子郐亡讥。客路班荆晚，平生刻楮非。公归我亦去，岁晏重依依。
中秋宿贵义岭下是夜无月
作者：洪焱祖
朝代：元

乱山深处过中秋，只有风湍拍石头。赖是今宵无月色，若令月出转添愁。
再用韵答景则
作者：洪焱祖
朝代：元

风骚久寂寥，作者未多见。四灵晚唐家，讽咏使人倦。恭惟浣花翁，下笔坤轴转。岂为黄陈私，万世当北面。海阔苍天高，未易穷睇眄。吾曹夜迷方，仰斗可无眩。读之三十年，陋质稍觉变。羡君得其髓，不随群鸟啭。出户合车辙，两锋交快箭。织成紫绡衣，非假五色线。官閒竹满轩，宾退云生砚。击节独长谣，连城肯轻换。春山芝术香，委羽好修鍊。挂冠归何时，牛背射岩电。逝将从游歌，抱月谨勿衒。
冯公岭
作者：洪焱祖
朝代：元

路绕朱阑一丈宽，须臾平地上云端。承平事事加开辟，蜀道如今未必难。
凤凰洲
作者：洪焱祖
朝代：元

有许閒田地，惟宜牧马牛。平生未到处，极目更清秋。绿水来桐柏，青山入寿州。斜阳无限意，落雁凤凰洲。
刘山驿
作者：洪焱祖
朝代：元

山当驿舍恰中分，地隔人烟断见闻。使客来眠清到骨，夜窗灯点半天云。
初冬晴暖历永康武义金华三县境赋吴体以纪之
作者：洪焱祖
朝代：元

我行婺女爱平陛，远胜括山多涧冈。千林桕子冻的皪，数点梅萼春微茫。穷檐炙背傲行客，新店当垆多艳妆。姜畴蔗垄不足算，木绵轧轧霜机张。
县厅独坐
作者：洪焱祖
朝代：元

瑞山花发杂青红，案牍全稀犴狱空。数片閒云窥使散，飞来庭下舞轻风。
四月二十八日离杭溯江喜晴得风
作者：洪焱祖
朝代：元

抖擞城中万斛埃，天晴眼豁意悠哉。江经马目排云下，潮到桐庐带月回。价压红陈新麦熟，光生绿暗早榴开。吟情欲缓官船急，夜半风帆过钓台。
大雨次韵刘成德
作者：洪焱祖
朝代：元

断鳌立极水倒流，当时何处辨九州。玄圭告成绿字显，下有桑土高山丘。六甲乾坤纳壬癸，习坎卦中云雨起。女丁妇壬传世婚，相王休因此常理。如何祝融灰不然，今年冥顼独司天。阴旌高张帝鼓闹，逆捲平陆成奔川。惊心白昼重泉杳，素练当檐垂未了。彻夜弥加气势酣，兼旬犹恨滂沱少。思徵麦曲医河鱼，何惜千金购提壶。火乌濡翅飞不得，怒鼍撞城来突如。揭竿求子纷叫喘，沉灶产蛙多叹吁。试登冈阜望原野，彷佛天吴挂海图。我闻五行各有叙，月离于毕工招雨。桃花红绽壮波涛，梅子黄肥蒸溽暑。焉知极备反致凶，荡析盖藏埋栋宇。照泥占星信屡验，灼蔡卜晴殊未许。列仙高居琼楼深，赤子坐受颠崖苦。为糜食饿岂无人，祷社荣门传自古。
宛丘
作者：洪焱祖
朝代：元

寿春之宛丘，十日复五日。河盘常山蛇，舟舞宋都鹢。途长冬景短，坐卧厌局蹐。未知疏凿意，何苦纡弗直。恭惟大圣人，环辙于斯厄。神龙困泥沙，祥凤栖枳棘。平原澹荒烟，犹带愠见色。知士多崄艰，愚夫抱安逸。有怀重徘徊，延伫三太息。路转见孤村，垣低出古驿。过雨蔓菁青，凉风木绵白。林疏散鸡豚，土广饶菽麦。红裙摇清漪，浣女秋波急。柳边当垆妇，倚阁看过客。数户赋一兵，优游且殷实。北人尚并兼，差徭合众力。束矢莫能折，床肤讵剥及。南人虽弟昆，小户亦缕析。岁久弱弗支，贪官肆蚕食。何当此卜居，卖书买玺栗。
宿中滦
作者：洪焱祖
朝代：元

晓出酸枣门，暗与夷山别。睡睫风沙濛，冻须露华结。小车驾双驴，箕踞坐卼臲。野阔迷去程，铎鸣避来辙。亭午过黄河，浊浪半天掣。雷声撼乾坤，土色暗日月。杂以牛马车，百命托孤叶。含灵幸有知，帖妥无踶齧。妄动或侧欹，均同一沤灭。到岸已斜阳，相庆犹馀慑。人稠屋稍华，炊过炕喜热。问名知中滦，境壤卫辉接。买饭直不廉，年饥断曲蘖。旅卦尚资仆，数奇我俱阙。远游触事非，陋学谋身拙。兹行似可笑，内顾奚所挟。体疲即就枕，衾薄尽发箧。淅淅瓦霰鸣，前途明日雪。
宿苍岭绝顶
作者：洪焱祖
朝代：元

行穷涧百折，始上深山高。峥嵘岁年晚，蹭蹬人马劳。积雪冻如铁，寒雨细于毛。但见石荦确，而闻草萧骚。亘古无日色，白昼有鬼号。谷氓惊过客，奔窜捷猿猱。商贾虞剽劫，出没森弓刀。岭半乃有店，三州犬牙交。历险得一息，讵敢轻衡茅。饥炊甘如饴，况觊丰馔醪。嗟予本孱儒，早与世故鏖。欣怖从何生，梦幻随所遭。昔贤仗忠信，岭海气愈豪。矧此奚足云，内视固有操。窗开风灭烛，松响鹤归巢。思诗夜无寐，霁月生林梢。
寓杭有感二首
作者：洪焱祖
朝代：元

此郡频来往，如今四十年。旧交多不在，吾老亦非前。山寺添新塔，江潮阅几船。湖边閒眺望，寂寂镜中天。一器成初售，争先样又新。低昂百工手，鼓舞四方人。雕刻知何极，渐磨岂易淳。光阴并红紫，衮衮付泥尘。
寓杭有感二首·其一
作者：洪焱祖
朝代：元

此郡频来往，如今四十年。旧交多不在，吾老亦非前。山寺添新塔，江潮阅几船。湖边閒眺望，寂寂镜中天。
寓杭有感二首·其二
作者：洪焱祖
朝代：元

一器成初售，争先样又新。低昂百工手，鼓舞四方人。雕刻知何极，渐磨岂易淳。光阴并红紫，衮衮付泥尘。
寓舍近溪有大木数章休暇辄游息其间偶得二诗
作者：洪焱祖
朝代：元

吏卒各已休，独步风林下。雨馀堤草青，亦放庭前马。隔水叫黄鹂，千山暗初夏。非无可乐资，孰是同情者。春去不留花，青阴满山县。天生溪上林，息我簿书倦。济世本无能，观心如有见。携瓢酌清波，三漱复三咽。
寓舍近溪有大木数章休暇辄游息其间偶得二诗·其二
作者：洪焱祖
朝代：元

春去不留花，青阴满山县。天生溪上林，息我簿书倦。济世本无能，观心如有见。携瓢酌清波，三漱复三咽。
岁前立春
作者：洪焱祖
朝代：元

死草能重碧，苍颜得再韶。春从年内到，雪向雨中消。小瓮醅新漉，芳郊荠可挑。从今抛笔砚，一意事渔樵。
彭城怀古二首
作者：洪焱祖
朝代：元

霸业重瞳子，雄才大耳儿。河山犹表里，今古几兴衰。彭祖终遗墓，苏公仅有碑。伊谁居里闬，寒饿得闻思。户口十馀万，承平亦富哉。人烟今寂寞，洪势自喧豗。可有名驹子，空馀戏马台。登临兴不尽，挽缆故相催。
彭城怀古二首·其一
作者：洪焱祖
朝代：元

霸业重瞳子，雄才大耳儿。河山犹表里，今古几兴衰。彭祖终遗墓，苏公仅有碑。伊谁居里闬，寒饿得闻思。
彭城怀古二首·其二
作者：洪焱祖
朝代：元

户口十馀万，承平亦富哉。人烟今寂寞，洪势自喧豗。可有名驹子，空馀戏马台。登临兴不尽，挽缆故相催。
戴就
作者：洪焱祖
朝代：元

东都有一士，天赋岂寻常。屈居仓曹掾，众未察所长。一朝薛从事，未按郡守赃。收就钱唐圄，五毒既备尝。烧斧挟肘腋，辞色愈慨慷。焦毁肉堕地，掇以充饥肠。覆船薰马通，三日孰可当。发视意其死，大骂目方张。针爪使杷土，彭考无馀方。宁死白于天，终不枉忠良。其事竟得释，太守免归乡。我观此丈夫，性命轻毫芒。心非儿女脆，肤亦铁石刚。见义不见身，遥恤支体伤。古今几冤狱，蔀屋埋日光。由来独行少，史册徒芬芳。
摇兀篇
作者：洪焱祖
朝代：元

官舆兀兀官船摇，日百廿里驰轻飙。舆夫舟子气色骄，老我摇兀不自聊。颠顿肺肠酸髀腰，体疲寒热来如潮。昏暮稍憩沽酒浇，鸡啼蓐食愁明朝。更愁椎鼓发中宵，翻羹倒釜弗停桡。忆乘下泽何逍遥，误落尘网中心焦。古人所见何其辽，尚厌聒耳弃一瓠，渠肯受此风旌飘。
文安县
作者：洪焱祖
朝代：元

文安隶霸州，显德州始置。萧萧风捲沙，渺渺天裹地。驼载杂驴车，日落喧市肆。酸齑芼汤饼，我亦解鞍憩。维昔石晋兴，结辽与共事。割畀十六州，贸易一闰位。世宗取三关，锐意平幽蓟。破竹功垂成，服药志勿遂。金瓯竟莫完，铁砚真左计。艺祖继挥戈，似亦欠乘势。后人不量力，轻举速颠踬。中原百战争，乱极数当治。大物自有归，追思一长喟。
新岁言怀
作者：洪焱祖
朝代：元

雨渗春芜绿似油，官居溪屋冷于秋。与钱久已无司业，束带犹须见督邮。冰檗三年人共笑，齑盐半世老何求。交承只待西风起，卖却羸骖买去舟。
春晴行园
作者：洪焱祖
朝代：元

新岁以来晴旦稀，鹊声忽报金乌飞。烟光染深草色绀，雪水融入花根肥。悬弧在昔端有志，抱瓮如今甘息机。多情蜂蝶想自得，先我到此游芳菲。
晓出跨湖桥
作者：洪焱祖
朝代：元

扁舟东下却西还，秋在湖光欲曙间。送客出城无吝色，青青惟有卧龙山。
朝元宫
作者：洪焱祖
朝代：元

双阁通明映太为，玉皇金殿邃朱扉。照天万瓦琉璃动，跨水三桥螮蝀飞。中土角蜗今日定，七真笙鹤几时归。前朝教主多遗迹，难把兴亡问羽衣。
次韵万红中一朵白莲之作
作者：洪焱祖
朝代：元

龙涎万斛绛云重，彼美西人一粲逢。獭髓无痕冰作骨，羽衣初试水为容。瑶池燕罢醒看醉，月殿妆来淡胜浓。未许何郎能斗洁，诗仙玉立众宾从。
次韵奉酬孟能静见贻之什
作者：洪焱祖
朝代：元

公生富贵家，被服同寒俊。一官成一集，诗学源流正。后生竞传诵，心服非猊敬。岂惟言语工，先后典七郡。鸱鸮怀好音，鸿雁托安定。纷华剧相攻，不战以道胜。五十未为老，卧疴谢朝请。世议日以隘，强起宁肯更。忆昨临新安，味同获亲近。一朝惊送别，桀黠共相庆。顷余续州乘，特笔纪善政。岁晏客衢城，因风辱佳咏。清时故将军，吾党大司命。后凋松柏姿，弥烈姜桂性。彼昏冒宠荣，会有暗鬼侦。相期身后名，永与日星映。
次韵府尹范松石游柯桥
作者：洪焱祖
朝代：元

天边洞户长不扃，洞口芝田龙自耕。灵梅已逐风雨散，飞花乱点仙人枰。五马踏云山鬼惊，九霞觞劝瑶琴鸣。玉虹僵卧众峰锁，雷斧剜开一窍明。轻身欲跨碧烟去，宿习要湔尘界清。倚松默念黄庭经，酌泉更咽紫石瑛。餋圣怀胎十月满，子建吟诗七步成。归来凝香洒醉墨，三复使我迷魂醒。
次韵春怀
作者：洪焱祖
朝代：元

鸠唤春阴鹊噪晴，静中观动晦还明。山林岁月身将老，湖海风涛梦亦惊。不饮未应为酒困，忘言何用以诗鸣。看花啜茗须公辈，汤熟银瓶细细倾。
次韵王监簿晓荷
作者：洪焱祖
朝代：元

胎息初匀餋玉池，晓风残月见花奇。妙香偏向推窗觉，清意未教携酒知。神女行云回梦后，太真餐露解酲时。天星寥落佳人远，手折幽芳欲赠谁。
次韵荅天台杨景羲拟杜陵曲江体五首
作者：洪焱祖
朝代：元

天台山深秋月明，幽人见月偏多情，伐木赓诗求友生。我亦弹琴不成调，风清露冷越江横。快剑斫水水不绝，同心何恨音书阙，莪蒿两地中肠热。还怜瘦马系空阶，得似青鞋踏沙月。百川赴海海不满，志士意长日月短，金丹九转成功晚。台山采药听清猿，剩欲投簪寄閒散。城中帻峰高插天，竹房煮茗僧汲泉，半江云影危阑前。秋风吹去一只鹤，老我回头三十年。洞天夜宴桃花下，座中都是能文者，银烛穿山闹车马。当年此会几人存，安得云龙逐东野。
次韵荅天台杨景羲拟杜陵曲江体五首·其一
作者：洪焱祖
朝代：元

天台山深秋月明，幽人见月偏多情，伐木赓诗求友生。我亦弹琴不成调，风清露冷越江横。
次韵荅天台杨景羲拟杜陵曲江体五首·其三
作者：洪焱祖
朝代：元

百川赴海海不满，志士意长日月短，金丹九转成功晚。台山采药听清猿，剩欲投簪寄閒散。
次韵荅天台杨景羲拟杜陵曲江体五首·其二
作者：洪焱祖
朝代：元

快剑斫水水不绝，同心何恨音书阙，莪蒿两地中肠热。还怜瘦马系空阶，得似青鞋踏沙月。
次韵荅天台杨景羲拟杜陵曲江体五首·其五
作者：洪焱祖
朝代：元

洞天夜宴桃花下，座中都是能文者，银烛穿山闹车马。当年此会几人存，安得云龙逐东野。
次韵荅天台杨景羲拟杜陵曲江体五首·其四
作者：洪焱祖
朝代：元

城中帻峰高插天，竹房煮茗僧汲泉，半江云影危阑前。秋风吹去一只鹤，老我回头三十年。
次韵陈山长送春纪事二首
作者：洪焱祖
朝代：元

怪事凶荒有此年，春来疠鬼更行天。为谁莺燕语能好，无主麦桑青可怜。谁谓十旬全渴雨，坐令万井不生烟。相逢且喜身俱健，困厄终胜死道边。越上今春不见春，花枝憔悴柳眉颦。嗟公缧绁元非罪，笑我儒冠早误身。睡起烹茶聊永日，饥来乞米向何人。相期辟谷仙山去，行止毋劳问大钧。
次韵陈山长送春纪事二首·其一
作者：洪焱祖
朝代：元

怪事凶荒有此年，春来疠鬼更行天。为谁莺燕语能好，无主麦桑青可怜。谁谓十旬全渴雨，坐令万井不生烟。相逢且喜身俱健，困厄终胜死道边。
次韵陈山长送春纪事二首·其二
作者：洪焱祖
朝代：元

越上今春不见春，花枝憔悴柳眉颦。嗟公缧绁元非罪，笑我儒冠早误身。睡起烹茶聊永日，饥来乞米向何人。相期辟谷仙山去，行止毋劳问大钧。
歌风台二首
作者：洪焱祖
朝代：元

可是歌风念故乡，匹夫万乘岂寻常。不知身后闺门祸，只道无人守四方。暮年鸿鹄发悲歌，不似歌风慷慨多。霸气雄心加海内，却从衽席暗消磨。
歌风台二首·其一
作者：洪焱祖
朝代：元

可是歌风念故乡，匹夫万乘岂寻常。不知身后闺门祸，只道无人守四方。
歌风台二首·其二
作者：洪焱祖
朝代：元

暮年鸿鹄发悲歌，不似歌风慷慨多。霸气雄心加海内，却从衽席暗消磨。
正月二十二日押纲离杭是夜泊舟浮山
作者：洪焱祖
朝代：元

客船拨不开，见船不见河。官船亦龃龉，护送烦麾诃。逡巡各敛避，容我跃丈波。千篙正插笋，一只俄腾梭。出郭晓初分，到江午已过。日月互答吐，海天相荡摩。越树绿攒荠，吴山青点螺。舍狭就空旷，登仙超网罗。将夕忽风顺，纲军鸣鼓锣。上水帆若箭，夜宿依寒坡。乘快终有险，耐迟庶无它。河江置勿论，嗟我鬓既皤。之官半载馀，行路五月多。下瘠上弗察，孤清众难知。劳形兼费橐，痴恋欲如何。
永康道中
作者：洪焱祖
朝代：元

悬崖忽褰开，放目诗满野。千林并一青，秀色森可把。水光相映发，农事皆幽雅。谁遗孟诸樵，汨没风尘下。
汴学
作者：洪焱祖
朝代：元

朝元竞诧新宫丽，相国犹存古寺雄。壁水枯荷人不到，石经零落卧秋风。
浮梁秋晓书事三首
作者：洪焱祖
朝代：元

竟日风兼雨，荒山坐复眠。收心葬书窟，飞梦入诗天。宁戚歌牛下，昌黎拜马前。卿当用卿法，我懒觉犹贤。舜陶开利孔，山骨竟为齑。野碓多舂土，溪船半载泥。风烟秋更惨，瓦砾路全迷。随牒何来此，无阶老稚圭。众山围我独，极目但风烟。政自门无辙，何须坐有毡。谪龙才七日，鸣鸟待三年。岂不心如铁，居然发早宣。
浮梁秋晓书事三首·其一
作者：洪焱祖
朝代：元

竟日风兼雨，荒山坐复眠。收心葬书窟，飞梦入诗天。宁戚歌牛下，昌黎拜马前。卿当用卿法，我懒觉犹贤。
浮梁秋晓书事三首·其三
作者：洪焱祖
朝代：元

众山围我独，极目但风烟。政自门无辙，何须坐有毡。谪龙才七日，鸣鸟待三年。岂不心如铁，居然发早宣。
浮梁秋晓书事三首·其二
作者：洪焱祖
朝代：元

舜陶开利孔，山骨竟为齑。野碓多舂土，溪船半载泥。风烟秋更惨，瓦砾路全迷。随牒何来此，无阶老稚圭。
琼花观
作者：洪焱祖
朝代：元

彩云飞入玉皇家，后土秋风更有花。坛上雕阑围赝本，游人无数赏仙葩。
瓶笙
作者：洪焱祖
朝代：元

离坎絪缊一气盈，娲皇遗调自天成。满堂静听不知处，从古善吹无此声。守口似违平日诫，热中能作许时鸣。世间有韵皆因激，火冷夜深空月明。
甲子元夕二首
作者：洪焱祖
朝代：元

灯市群嬉綵服鲜，回头追忆少年年。何曾得似渠侬乐，未有生时已不天。四十年来懒看灯，元宵长是守书檠。如今并与书檠废，只有丹心对月明。
甲子元夕二首·其一
作者：洪焱祖
朝代：元

灯市群嬉綵服鲜，回头追忆少年年。何曾得似渠侬乐，未有生时已不天。
甲子元夕二首·其二
作者：洪焱祖
朝代：元

四十年来懒看灯，元宵长是守书檠。如今并与书檠废，只有丹心对月明。
群校思乐亭对酒
作者：洪焱祖
朝代：元

高斋俯远山，烟树疑无地。急雨破微晴，馀春起秋思。念彼荷蓑人，原田各趋事。劳生有近功，实务非清议。而我独何为，穷年守经笥。讲授信多娱，抚躬祗自喟。
自会稽如武林
作者：洪焱祖
朝代：元

大禹山头秋叶飞，伍胥庙下暮潮归。解貂换酒风流在，放鹤寻僧伴侣稀。渔唱樵讴入诗卷，岩烟谷雨冷征衣。行年懒问君平卜，更看天河织女机。
舟次嘉禾
作者：洪焱祖
朝代：元

昨宵雨急争过堰，今日风颠俱泊船。前途难料每若此，游子相顾空悽然。挽弓翻胜一丁字，佩印何如二顷田。笠泽鲈鱼洞庭橘，谁家酒楼新插天。
艮岳
作者：洪焱祖
朝代：元

龙桧金芝久鞠蔬，绛楼遗址野人居。空馀灵壁太湖石，好在玉京仙掌书。一片犹须万牛力，层巅遑恤九州墟。玄门不救青城祸，千载排空志覆车。
苍岭
作者：洪焱祖
朝代：元

浙东斯岭何巍然，雪雨在下人行天。千年石上怪松偃，六月岩前寒溜悬。危途羊肠不可并，秀色雁荡遥相连。终朝寂寂商旅断，忽遇樵叟疑其仙。
荆山
作者：洪焱祖
朝代：元

闭户徒劳孙敬学，浪游别换子长文。方穿甓社珠宫月，又泛荆山玉窟云。淮水西来千骑捷，涡河北下九天闻。会同齐赴南溟远，清浊如将獭胆分。
蚕妇辞
作者：洪焱祖
朝代：元

贫家桑地狭，买叶疗蚕饥。叶价贵如金，卖钗仍典衣。所得弗偿费，况乃筋力疲。萧条镜中颜，伊轧窗下机。都将寸心苦，织入千万丝。帛成不敢裁，支梧迫公私。端居被文绣，愧尔西家施。
衢牧范松石为余作秋江晚渡图
作者：洪焱祖
朝代：元

风帆已落山生烟，霜叶半红新雁天。野店小桥通线路，孤峰古寺斜阳边。荷担驱驴者谁子，满衣山翠凉娟娟。一人趁渡出沙际，何处撑来鸥外船。使君为我图此景，披阅令人发深省。一日将昏一岁秋，大似百年逢老境。如何抛却云水乡，总是埋头声利场。早觅家居到彼岸，莫待月黑迷津航。
解官西归
作者：洪焱祖
朝代：元

今日身轻棹更轻，柯桥棋局且推枰。公心岂免招私谤，古道犹须徇俗情。万事不如归最好，诸人方以出为荣。江风只说商船险，渔艇逍遥过一生。
读名臣言行录有感二首
作者：洪焱祖
朝代：元

太平宰相十分贤，惜也天书一发愆。只为尊珠曾受赐，婵娟不与驻长年。强将神道释河图，仓卒还怜杜镐愚。怪底欧公全不信，分明立教矫祥符。
读名臣言行录有感二首·其一
作者：洪焱祖
朝代：元

太平宰相十分贤，惜也天书一发愆。只为尊珠曾受赐，婵娟不与驻长年。
读名臣言行录有感二首·其二
作者：洪焱祖
朝代：元

强将神道释河图，仓卒还怜杜镐愚。怪底欧公全不信，分明立教矫祥符。
读名臣言行录有感二首寓舍近溪有大木数章休暇辄游息其间偶得二诗·其一
作者：洪焱祖
朝代：元
体裁：古风

吏卒各已休，独步风林下。雨馀堤草青，亦放庭前马。隔水叫黄鹂，千山暗初夏。非无可乐资，孰是同情者。
越饥谣六首
作者：洪焱祖
朝代：元

冶翠妖红满境湖，扁舟曾系绿杨株。重来风物今如许，安上门前旧画图。野无青草树无肤，人腹为棺葬万夫。落日卧龙山下路，腥烟数里鬼相呼。攫一杯糠欲下咽，疾风如走雨如拳。饥肠未补身先毁，不暇怜人不自怜。骨肉相吞已可吁，城中高下井皆枯。此时斗水钱三百，山客苞封致一壶。万花风雨总飘零，抹粉涂朱鬻斗升。太平累累渡江去，此生从此别西兴。西望繁华旧凤城，隔衣带水自升平。越乡三月未春意，渐死渐空无哭声。
越饥谣六首·其一
作者：洪焱祖
朝代：元

冶翠妖红满境湖，扁舟曾系绿杨株。重来风物今如许，安上门前旧画图。
越饥谣六首·其三
作者：洪焱祖
朝代：元

攫一杯糠欲下咽，疾风如走雨如拳。饥肠未补身先毁，不暇怜人不自怜。
越饥谣六首·其二
作者：洪焱祖
朝代：元

野无青草树无肤，人腹为棺葬万夫。落日卧龙山下路，腥烟数里鬼相呼。
越饥谣六首·其五
作者：洪焱祖
朝代：元

万花风雨总飘零，抹粉涂朱鬻斗升。太平累累渡江去，此生从此别西兴。
越饥谣六首·其六
作者：洪焱祖
朝代：元

西望繁华旧凤城，隔衣带水自升平。越乡三月未春意，渐死渐空无哭声。
越饥谣六首·其四
作者：洪焱祖
朝代：元

骨肉相吞已可吁，城中高下井皆枯。此时斗水钱三百，山客苞封致一壶。
过贵义岭入龙泉县界
作者：洪焱祖
朝代：元

原泉落青天，当道巉翠壁。界破一条虹，东西流两邑。两邑民颇淳，不劳官置驿。后村报前村，舆夫歘然集。惯行轻积险，改负逞新力。而我坐何安，大半亲降陟。吁嘘邻封讼，使往平曲直。道丧巧伪滋，论公贪猥嫉。愧尔荷锄翁，身劬心最逸。
送李明德上合肥县尹
作者：洪焱祖
朝代：元

未拜柏台真御史，暂为花县古诸侯。诗书河北无双士，山水淮西第一州。但学此邦包孝肃，会看今世鲁中牟。龟峰目送风帆远，别后新文肯寄不。
遂昌纪事
作者：洪焱祖
朝代：元

万嶂周遭立，双溪会合流。虽晴云可掬，但雨涨堪忧。岭不通商担，湍偏拒客舟。穹林长似暮，乱石自生秋。僻壤连衢婺，遗风染粤瓯。百家成聚落，何地许遨游。晓市花猪肉，宵檠菜子油。清醇誇好酒，白粲胜他州。富货资杉筏，贫羹仰芋畴。伺窥多鬼蜮，谈笑乏朋俦。俗乐军中借，歌筵梦裹求。画仙丹灶冷，诗衲翠峰幽。箭竹寻常采，绵华琐屑收。银坑归武断，铁冶费冥搜。野性常轻死，官方亦欠优。昔常骚寇贼，今幸偃戈矛。岁熟宽租赋，庭空省系囚。扶颠如有策，安分复奚尤。
长芗岁暮二首
作者：洪焱祖
朝代：元

阴阴四山合，杳杳一川平。暮色杂歌哭，年光催死生。灶陉芬糗饵，家庙洁粢盛。骨肉望归切，何由风翮轻。落日窗未掩，忘言几独凭。乡心生远峤，节意入孤灯。吾道虎为鼠，何时鹍化鹏。岁年浑不吝，亹亹向人增。
长芗岁暮二首·其一
作者：洪焱祖
朝代：元

阴阴四山合，杳杳一川平。暮色杂歌哭，年光催死生。灶陉芬糗饵，家庙洁粢盛。骨肉望归切，何由风翮轻。
长芗岁暮二首·其二
作者：洪焱祖
朝代：元

落日窗未掩，忘言几独凭。乡心生远峤，节意入孤灯。吾道虎为鼠，何时鹍化鹏。岁年浑不吝，亹亹向人增。
问政山
作者：洪焱祖
朝代：元

行穷白云坞，步入青松林。飞花去人间，好鸟鸣春阴。黄冠雅好客，瀹茗澹冲襟。洒之幽兰芬，弄以清泉音。怀哉媚丹灶，谅矣轻华簪。常年聂仙子，出处知何心。徘徊扬州鹤，怅望故山岑。仙游不可问，古墓蓬蒿深。
题杨妃图
作者：洪焱祖
朝代：元

自是三郎溺燕私，千年祸水说蛾眉。骊姬杀子九龄去，妾在寿王宫里时。
题鱼浦晚归图
作者：洪焱祖
朝代：元

近村寂寞孤炊起，远树为茫沽酒市。柳丝高挂新月钩，平者是沙流者水。黄头摊网儿刺船，腥风瑟瑟鱼平舷。沙鸟背人群欲睡，林禽追棹去相先。千金何处得此纸，咫尺烟波含万里。不纳租庸过一生，提鱼换酒仍赊米。仙源路远桃花残，人间踏地多惊湍。珍重江湖钓竿手，莫遮西日向长安。
黄岩盛景则来为吾郡征官见示诗文因成一章
作者：洪焱祖
朝代：元

昔我游公乡，瞻望弗及见。公今仕吾州，过从两不倦。人生水上萍，邂逅随风转。端能相知心，岂在蚤识面。高文久自珍，屡请容一眄。如升泰山顶，朝观海日眩。云涛浮青红，光采生万变。新诗更圆美，花暖娇莺啭。忽疑龙挂天，飞雨响银箭。呜呼此事难，补衮非袜线。沉吟拊几案，便欲弃笔砚。终然齿未衰，犹冀骨可换。跪请九还诀，昼夜锻复鍊。骖鸾侍远览，八极如抹电。宁同井底蛙，局促自矜衒。
浣溪沙·上巳
作者：洪翼
朝代：元

软翠冠儿簇海棠。砑罗衫子绣丁香。闲来芳径踏青阳。风暖有人能作伴，日长无事可思量。水流花落任匆忙。
浣溪沙·花朝
作者：洪翼
朝代：元

鸾股先寻斗草钗。凤头新绣踏青鞋。衣裳宫样不须裁。雕玉镂成鹦鹉架，泥金镌就牡丹牌。明朝相约看花来。
句
作者：洪震老
朝代：元

通都大邑人争驰，一泉一石小亦奇。云深路绝无人处，纵有佳山谁得知？
句
作者：涂守约
朝代：元

西门穷阴连莽苍，东南巨浸接微茫。
御茶园
作者：涂竹逸
朝代：元
体裁：七言绝句

唐殿老臣誇荔子，建溪从此亦留名。山中昨夜东风煖，百十儿翁唱太平。
听松堂
作者：清欲
朝代：元
体裁：古风

风来松韵清，风去松韵停。松堂得松韵，六月生清冰。重阴覆瑶席，时作韶钧鸣。世无寒山子，好在谁解听。我欲呼朱弦，和此太古音。忽闻深涧泉，悠然契吾心。
归云亭
作者：清欲
朝代：元
体裁：古风

作亭伫归云，云归宛亭亭。道人本无心，澹与云相应。夹径树嘉木，沼溪罗翠屏。人间境逾寂，云白山自青。看山坐亭上，披云濯清泠。
秀岩赠挺首座
作者：清欲
朝代：元
体裁：古风

千岩秀出万物表，下视乾坤一何小。散华无路到诸天，只许青山自围绕。青山不碍白云飞，丹厓岂逐春风老。拟问岩中事若何，春来拂晓闻啼鸟。
上命和山居诗·其一
作者：清浚
朝代：元
体裁：七言律诗

老来一钵住岩幽，尘境无心得自由。空里每看花满眼，镜中渐觉雪盈头。吟馀月照千峰夜，定起云生万壑秋。身世已知浑似梦，百年光景水东流。
上命和山居诗·其二
作者：清浚
朝代：元
体裁：七言律诗

白发山僧住翠萝，馀生身事任蹉跎。倦从石上支颐坐，閒向云中拍手歌。舍利现时光煜煜，伽梨披处影娑娑。钟山咫尺城东地，草木偏承雨露多。
上命钦和山居诗
作者：清浚
朝代：元

老来一钵住岩幽，尘境无心得自繇。空里每看花满眼，境中渐觉雪盈头。吟馀月照千峰夜，定起云生万壑秋。身世已知浑是梦，百年光景水东流。白发山僧住翠萝，馀生身事任蹉跎。倦从石上支颐坐，闲向云中拍手歌。设利现时光煜煜，伽梨披处影裟裟。钟山咫尺城东地，草木偏承雨露多。
广轮疆里图
作者：清浚
朝代：元

万里山川咫尺中，江河迢递总朝东。当时汉帝曾披此，邓禹因之立大功。
仙居吟
作者：清珙
朝代：元

山风吹破故窗纸，片片雪花飞入来。添尽布裘浑不煖，拾枯深拨地炉灰。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉
作者：清珙
朝代：元

吾家住在霅溪西，水满天湖月满溪。未到尽惊山崄峻，曾来方识路高低。蜗沿素壁粘枯壳，虎过新蹄印雨泥。閒闭柴门春昼寂，青桐花发画胡啼。柴门虽设未尝关，閒看幽禽自往还。尺璧易求千丈石，黄金难买一生閒。雪消晓嶂闻寒瀑，叶落秋林见远山。古柏烟销清昼永，是非不到白云间。幽居自与世相分，苔厚林深草木薰。山色雨晴常得见，市声朝暮罕曾闻。煮茶瓦灶烧黄叶，补衲岩台剪白云。人寿希逢年满百，利名何苦竞趋奔。溪浅泉清见石沙，屋头无角寄藤萝。夜深月下长猿啸，苔厚岩前少客过。庭竹攲斜春雪重，岭梅消瘦夜寒多。寥寥此道非今古，徒把砖来石上磨。破屋萧萧枕石台，柴门白日为谁开？名场成队挨身入，古路无人跨脚来。深夜雪寒惟火伴，五更霜冷有猿哀。袈裟零落难缝补，收卷云霞自剪裁。优游静坐野僧家，饮啄随缘度岁华。翠竹黄花閒意思，白云流水淡生涯。石头莫认山中虎，弓影休疑盏里蛇。林下不知尘世事，夕阳长见送归鸦。满头白发瘦棱层，日用生涯事事能。木臼秋分舂白朮，竹筐春半晒朱藤。黄精就买山前客，紫菜长需海外僧。谁道新年七十七，开池栽藕种茭菱。自入山来万虑澄，平怀一种任腾腾。庭前树色秋来减，槛外泉声雨后增。挑荠煮茶延野客，买盆移菊送邻僧。锦衣玉食公卿子，不及山僧有此情。竞利奔名何足誇，清閒独许野僧家。心田不长无明草，觉苑长开智慧花。黄土坡边多蕨笋，青苔地上少尘沙。我年三十馀来此，几度晴窗映落霞。历遍乾坤没处寻，偶然得住此山林。茅庵高插云霄碧，藓径斜过竹树深。人为利名惊宠辱，我因禅寂老光阴。苍松怪石无人识，犹更将心去觅心。细把浮生物理推，输赢难定一盘棋。僧居青嶂閒方好，人在红尘老不知。风飏茶烟浮竹榻，水流花瓣落青池。如何三万六千日，不放心身静片时。法道寥寥不可模，一庵深隐是良图。门前养竹高遮屋，石上分泉直到厨。猿抱子来崖果熟，鹤移巢去涧松枯。禅边大有閒情绪，收拾乾柴向地炉。四十馀年独隐居，不知尘世几荣枯。夜炉助煖烧松叶，午钵充饥摘野蔬。坐石看云閒意思，朝阳补衲静工夫。有人问我西来旨，尽把家私说向渠。茅屋青山绿水边，往来年久自相便。数株红白桃李树，一片青黄菜麦田。竹榻夜移听雨坐，纸窗晴启看云眠。人生无出清閒好，到得清閒岂偶然。浮世光阴有几何，谁能挈挈又波波。厨空旋去寻黄独，衲破方思剪绿荷。麈尾罢拈言语断，佛经忘看蠹鱼多。可怜身在袈裟下，趣境攀缘事事过。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其一
作者：清珙
朝代：元

吾家住在霅溪西，水满天湖月满溪。未到尽惊山崄峻，曾来方识路高低。蜗沿素壁粘枯壳，虎过新蹄印雨泥。閒闭柴门春昼寂，青桐花发画胡啼。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其七
作者：清珙
朝代：元

满头白发瘦棱层，日用生涯事事能。木臼秋分舂白朮，竹筐春半晒朱藤。黄精就买山前客，紫菜长需海外僧。谁道新年七十七，开池栽藕种茭菱。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其三
作者：清珙
朝代：元

幽居自与世相分，苔厚林深草木薰。山色雨晴常得见，市声朝暮罕曾闻。煮茶瓦灶烧黄叶，补衲岩台剪白云。人寿希逢年满百，利名何苦竞趋奔。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其九
作者：清珙
朝代：元

竞利奔名何足誇，清閒独许野僧家。心田不长无明草，觉苑长开智慧花。黄土坡边多蕨笋，青苔地上少尘沙。我年三十馀来此，几度晴窗映落霞。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其二
作者：清珙
朝代：元

柴门虽设未尝关，閒看幽禽自往还。尺璧易求千丈石，黄金难买一生閒。雪消晓嶂闻寒瀑，叶落秋林见远山。古柏烟销清昼永，是非不到白云间。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其五
作者：清珙
朝代：元

破屋萧萧枕石台，柴门白日为谁开？名场成队挨身入，古路无人跨脚来。深夜雪寒惟火伴，五更霜冷有猿哀。袈裟零落难缝补，收卷云霞自剪裁。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其八
作者：清珙
朝代：元

自入山来万虑澄，平怀一种任腾腾。庭前树色秋来减，槛外泉声雨后增。挑荠煮茶延野客，买盆移菊送邻僧。锦衣玉食公卿子，不及山僧有此情。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其六
作者：清珙
朝代：元

优游静坐野僧家，饮啄随缘度岁华。翠竹黄花閒意思，白云流水淡生涯。石头莫认山中虎，弓影休疑盏里蛇。林下不知尘世事，夕阳长见送归鸦。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其十
作者：清珙
朝代：元

历遍乾坤没处寻，偶然得住此山林。茅庵高插云霄碧，藓径斜过竹树深。人为利名惊宠辱，我因禅寂老光阴。苍松怪石无人识，犹更将心去觅心。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其十一
作者：清珙
朝代：元

细把浮生物理推，输赢难定一盘棋。僧居青嶂閒方好，人在红尘老不知。风飏茶烟浮竹榻，水流花瓣落青池。如何三万六千日，不放心身静片时。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其十三
作者：清珙
朝代：元

四十馀年独隐居，不知尘世几荣枯。夜炉助煖烧松叶，午钵充饥摘野蔬。坐石看云閒意思，朝阳补衲静工夫。有人问我西来旨，尽把家私说向渠。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其十二
作者：清珙
朝代：元

法道寥寥不可模，一庵深隐是良图。门前养竹高遮屋，石上分泉直到厨。猿抱子来崖果熟，鹤移巢去涧松枯。禅边大有閒情绪，收拾乾柴向地炉。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其十五
作者：清珙
朝代：元

浮世光阴有几何，谁能挈挈又波波。厨空旋去寻黄独，衲破方思剪绿荷。麈尾罢拈言语断，佛经忘看蠹鱼多。可怜身在袈裟下，趣境攀缘事事过。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其十四
作者：清珙
朝代：元

茅屋青山绿水边，往来年久自相便。数株红白桃李树，一片青黄菜麦田。竹榻夜移听雨坐，纸窗晴启看云眠。人生无出清閒好，到得清閒岂偶然。
余山林多暇瞌睡之馀偶成偈语自娱纸墨少便不欲记之云衲禅人请书盖欲知我山中趣向于是静思随意走笔不觉盈帙故掩而归之复嘱慎勿以此为歌咏之助当须参意则有激焉·其四
作者：清珙
朝代：元

溪浅泉清见石沙，屋头无角寄藤萝。夜深月下长猿啸，苔厚岩前少客过。庭竹攲斜春雪重，岭梅消瘦夜寒多。寥寥此道非今古，徒把砖来石上磨。
别南山经室
作者：清珙
朝代：元

屋借云边两载居，晴原无事便携锄。和香采得邻家菊，趁嫩挑来自种蔬。秋殿寂时山磬歇，夜窗虚处柏烟疏。明朝又向他山去，何日重来读梵书。
古风二首·其二
作者：清珙
朝代：元

饭饱拂石睡，睡足起閒行。霭霭孟夏景，新树鸣黄莺。俯仰玩时物，散诞畅吟情。只此是真乐，何用求虚名。
天湖卜居
作者：清珙
朝代：元

晴明无事登霞峰，伸眉极望开心胸。太湖万顷白潋滟，洞庭两点青濛茸。初疑仙子始绾角，碧纱帽子参差笼。又疑天女来献花，玉盘捧出双芙蓉。明知此境俱幻妄，对此悠然心未终。徘徊不忍便归去，夕阳又转山头松。
寄净慈平山和尚
作者：清珙
朝代：元
体裁：七言绝句

年老心孤忆弟兄，中峰且喜过南屏。潺湲一派双溪水，流入西湖更好听。
寄友人
作者：清珙
朝代：元

山舍无聊夜卧迟，因君记得去年时。豆花棚下曾分榻，月落松梢尚咏诗。
山中天湖卜居二首
作者：清珙
朝代：元

林木长新叶，绕屋清阴多。深草没尘迹，隔山听樵歌。自耕复自种，侧笠披青蓑。好雨及时来，活我新栽禾。游目周宇宙，物物皆消磨。既善解空理，不乐还如何。月来照我门，风来吹我襟。劝君石上坐，听我山中吟。玄鬓化为雪，朝光成夕阴。万事草头露，岂得长如今。
山中天湖卜居二首·其一
作者：清珙
朝代：元

林木长新叶，绕屋清阴多。深草没尘迹，隔山听樵歌。自耕复自种，侧笠披青蓑。好雨及时来，活我新栽禾。游目周宇宙，物物皆消磨。既善解空理，不乐还如何。
山中天湖卜居二首·其二
作者：清珙
朝代：元

月来照我门，风来吹我襟。劝君石上坐，听我山中吟。玄鬓化为雪，朝光成夕阴。万事草头露，岂得长如今。
山居
作者：清珙
朝代：元

离众多年无坐具，入山长久没袈裟。单单有个铁铛子，留得人间煮瀑花。
山居吟
作者：清珙
朝代：元

满山笋蕨满园茶，一树红花间白花。大抵四时春最好，就中尤好是山家。年老庵居养病身，日高犹自未开门。怕寒起坐烧松火，一曲樵歌隔坞闻。山厨寂寂断炊烟，冻锁泉声欲雪天。面壁老僧无定力，又思乞食到人间。此事谁人敢强为，除非知有莫能知。分明月在梅花上，看到梅花早已迟。茅屋低低三两间，团团环绕尽青山。竹床不许閒云宿，日未斜时便掩关。一片无尘新雨地，半边有藓古时松。目前景物人皆见，取用谁知各不同。山形凹凸路高低，石占云头屋占蹊。地窄栽来蔬菜少，又营小圃在桥西。移家深入乱峰西，烟树重重隔远溪。年老心閒贪睡稳，厌闻钟响与鸡啼。半窗斜日冷生光，破衲蒙头坐竹床。枯叶满炉烧焰火，不知屋上有寒霜。深秋时节雨霏霏，藓叶层层印虎蹄。一夜西风吹不住，晓来黄叶与阶齐。老来无事干怀抱，竹榻高眠石枕斜。梦里不知谁是我，觉来新月到梅花。独坐穷心寂杳冥，个中无法可当情。西风吹尽拥门叶，留得空阶与月明。
山居吟·其一
作者：清珙
朝代：元

满山笋蕨满园茶，一树红花间白花。大抵四时春最好，就中尤好是山家。
山居吟·其七
作者：清珙
朝代：元

山形凹凸路高低，石占云头屋占蹊。地窄栽来蔬菜少，又营小圃在桥西。
山居吟·其三
作者：清珙
朝代：元

山厨寂寂断炊烟，冻锁泉声欲雪天。面壁老僧无定力，又思乞食到人间。
山居吟·其九
作者：清珙
朝代：元

半窗斜日冷生光，破衲蒙头坐竹床。枯叶满炉烧焰火，不知屋上有寒霜。
山居吟·其二
作者：清珙
朝代：元

年老庵居养病身，日高犹自未开门。怕寒起坐烧松火，一曲樵歌隔坞闻。
山居吟·其五
作者：清珙
朝代：元

茅屋低低三两间，团团环绕尽青山。竹床不许閒云宿，日未斜时便掩关。
山居吟·其八
作者：清珙
朝代：元

移家深入乱峰西，烟树重重隔远溪。年老心閒贪睡稳，厌闻钟响与鸡啼。
山居吟·其六
作者：清珙
朝代：元

一片无尘新雨地，半边有藓古时松。目前景物人皆见，取用谁知各不同。
山居吟·其十
作者：清珙
朝代：元

深秋时节雨霏霏，藓叶层层印虎蹄。一夜西风吹不住，晓来黄叶与阶齐。
山居吟·其十一
作者：清珙
朝代：元

老来无事干怀抱，竹榻高眠石枕斜。梦里不知谁是我，觉来新月到梅花。
山居吟·其十二
作者：清珙
朝代：元

独坐穷心寂杳冥，个中无法可当情。西风吹尽拥门叶，留得空阶与月明。
山居吟·其四
作者：清珙
朝代：元

此事谁人敢强为，除非知有莫能知。分明月在梅花上，看到梅花早已迟。
山居诗
作者：清珙
朝代：元

一天红日晓东南，自拔青苗插瘦田。布䄌半沾泥水湿，归来脱晒竹房前。
山居诗
作者：清珙
朝代：元

钁头添铁屋头悬，健即锄云倦即眠。红日正中黄独熟，甘香不在火炉边。
溪岩杂咏
作者：清珙
朝代：元

道人缘虑尽，触目是心光。何处碧桃谢，满溪流水香。草深蛇性悦，日暖蝶心狂。曾见樵翁说，云边霅昼房。一钁足生涯，居山道者家。有功惟种竹，无暇莫栽花。水碓夜春米，竹笼春焙茶。人间在何处？隐隐见桑麻。山厨修午供，泉白似银浆。羹熟笋鞭烂，饭炊粳米香。油煎青顶蕈，醋煮紫芽姜。百味皆难及，何须说上方。红日半衔山，柴门便掩关。绿蒲眠蓐软，白木枕头弯。松月来先照，溪云出未还。迢迢清夜梦，不肯到人间。扶杖入松林，閒行上翠岑。鹤群冲鹘散，树影落溪沈。野果棘难采，药苗香易寻。澹烟斜日暮，红叶半岩阴。结草便为庵，年年用覆苫。纸窗松叶暗，竹屋藓花粘。麦饭惟饶火，藜羹不点盐。生涯随分过，谁管世人嫌。
溪岩杂咏·其一
作者：清珙
朝代：元

道人缘虑尽，触目是心光。何处碧桃谢，满溪流水香。草深蛇性悦，日暖蝶心狂。曾见樵翁说，云边霅昼房。
溪岩杂咏·其三
作者：清珙
朝代：元

山厨修午供，泉白似银浆。羹熟笋鞭烂，饭炊粳米香。油煎青顶蕈，醋煮紫芽姜。百味皆难及，何须说上方。
溪岩杂咏·其二
作者：清珙
朝代：元

一钁足生涯，居山道者家。有功惟种竹，无暇莫栽花。水碓夜春米，竹笼春焙茶。人间在何处？隐隐见桑麻。
溪岩杂咏·其五
作者：清珙
朝代：元

扶杖入松林，閒行上翠岑。鹤群冲鹘散，树影落溪沈。野果棘难采，药苗香易寻。澹烟斜日暮，红叶半岩阴。
溪岩杂咏·其六
作者：清珙
朝代：元

结草便为庵，年年用覆苫。纸窗松叶暗，竹屋藓花粘。麦饭惟饶火，藜羹不点盐。生涯随分过，谁管世人嫌。
溪岩杂咏·其四
作者：清珙
朝代：元

红日半衔山，柴门便掩关。绿蒲眠蓐软，白木枕头弯。松月来先照，溪云出未还。迢迢清夜梦，不肯到人间。
绝句三首·其三
作者：清珙
朝代：元
体裁：七言绝句

天湖水湛琉璃碧，霞雾山围锦障红。触目本来成现事，何须叉手问禅翁。
绝句八首
作者：清珙
朝代：元

有人问我何年住，坐久才方省得来。门外碧桃亲手种，春光二十度花开。年老安居养病身，日高犹自未逢人。怕寒起坐烧松火，一曲樵歌隔坞春。玉堂银烛笙歌夜，金谷罗帏富贵家。争似道人茅屋里，一天晴月晒梅花。田地无尘长不扫，柴门有客叩方开。雪晴斜月侵檐冷，梅影一枝窗上来。
绝句八首·其一
作者：清珙
朝代：元
体裁：七言绝句

有人问我何年住，坐久才方省得来。门外碧桃亲手种，春光二十度花开。
绝句八首·其三
作者：清珙
朝代：元
体裁：七言绝句

玉堂银烛笙歌夜，金谷罗帏富贵家。争似道人茅屋里，一天晴月晒梅花。
绝句八首·其二
作者：清珙
朝代：元

年老安居养病身，日高犹自未逢人。怕寒起坐烧松火，一曲樵歌隔坞春。
绝句八首·其四
作者：清珙
朝代：元

田地无尘长不扫，柴门有客叩方开。雪晴斜月侵檐冷，梅影一枝窗上来。
赵会初心提举
作者：清珙
朝代：元

老来脚力不胜鞋，竹杖扶行步落花。待月伴云眠藓石，寻梅陪客过邻家。粥香瓦钵山田米，雪汎瓷瓯水磨茶。今日为翁时暂出，此心长只在烟霞。
送僧礼普陀
作者：清珙
朝代：元
体裁：七言绝句

春潮日夜吼雷音，耳听何如眼见亲。小白华山观自在，频伽声里现全身。
閒居·其二
作者：清珙
朝代：元

岩台舒野望，依约见松门。唐代高僧寺，宋朝丞相坟。溪光晴泻远，野色晚来昏。山路歌声绝，樵归烟火村。
黄鹤楼
作者：游僧
朝代：元

一拳搥碎黄鹤楼，一脚踢翻鹦鹉洲。有意气时消意气，不风流处也风流。
陸君實輓詩·其一
作者：湯炳龍
朝代：元

七日陰霾事可知，樓船魚貫果誰爲。
人心自感興元詔，天意難同建武時。
黄屋朔風那有濟，角巾東路覺無期。
公爲萬古綱常計，兒女扳船不暇悲。
陸君實輓詩·其二
作者：湯炳龍
朝代：元

間關海島豈謀身，嬰臼存心力不能。
天上龍章空結夢，人閒魚腹了中興。
英雄一死從君父，忠義遺編託友朋。
萬里楚魂招不得，詩成惟有淚霑膺。
題晉王大令保母帖
作者：湯炳龍
朝代：元

曹娥洛神遍堪輿，保母後出爭瀾趨。
一時耳目喜新異，九原誰復哀意如。
世人重藝不重義，每以好奇夸好事。
集古金石半豐碑，逝者似爲書者累。
八百餘載四字全，政同懸崖三百年。
王畿不悟王元象，不如果也能興憐。
但道青氈故家物，肯因陵谷憐枯骨。
耳孫猶爾況他人，崇韜安生何可忽。
昭陵之盜猶蘭亭，必無可欲乃妥靈。
黄閍前車已如此，安保金蟬之墓終弗毀。
題江貫道百牛圖
作者：湯炳龍
朝代：元

我本山陽田舍叟，家有淮南數千畝。
江南倦客老不歸，此田多爲勢家有。
猶記少年學牧時，去時日出歸日西。
我生衣食仰此輩，愛之過於百里奚。
祗今辛苦耕硯席，無處賣文長絕食。
卷中邂逅黑牡丹，相逢喜是曾相識。
負郭無須二頃田，一雙栗角能幾錢。
數口之家便可飽，要如此圖知何年。
平生富貴非所願，城府近來尤可厭。
何時倒乘牛背眠東風，勝如仰看宣明面。
一煞·王孫每意懸懸懷揣著賞金，郎君每眼巴巴安排著慶賞囗，跳龍門題
作者：湯舜民
朝代：元

雁塔懸羊頭踏狗尾一個個皆隨喜。扎礻覃的亞著肩疊著脊傾著囊倒著產大拚白雪銀雙鎰，妝孤的爭著頭鼓著腦舒著眉睜著眼細看春風玉一圍。權當個門山日，名揚北冀，聲播南陲。
七弟兄·畫簾外鐵敲，紗窗外竹搖，呀，敢聒的人越難熬。寒蛩唧唧臨階
作者：湯舜民
朝代：元

鬧，疏螢點點趁風飄，賓鴻嚦嚦穿雲叫。
三·叫喳喳錦纜移，鬧垓垓畫槳搖。那裡取明眸皓齒姆軍稍，更做道孫武
作者：湯舜民
朝代：元

子教得來武藝高。止不過提鈴喝號，抵多少碧桃花下坐吹簫。
三煞·豁達似彩霞觀金碧妝，氣概似紫雲樓珠翠圍，光明似闢寒臺水晶宮
作者：湯舜民
朝代：元

裡秋無跡，虛敞似廣寒上界清虛府，廊□□兜率西方極樂國。多華麗，瀟灑似蓬萊島琳宮紺宇，風流似崑崙山紫府瑤池。
么·不提防變卻承平卦，鬧漁陽一片胡笳。辭風榻，遷鸞駕，馬嵬坡下，
作者：湯舜民
朝代：元

踏碎海棠花。麗華臨風閣內俏人兒，天生得玉骨冰姿。承歡奉喜度芳時，多才思，舉筆便題詩。
么·他迎頭兒便說干戈事，待風流再莫追思。塌了酒樓，焚了茶肆，柳營花市，
作者：湯舜民
朝代：元

更說甚呼燕子喚鶯兒。代人寄情花下清歌月下彈，意惹情關。顛鸞倒鳳數十番，從分散，情意便闌珊。
么·你看他金蓮款步蒼苔道，髻雲堆金鳳斜挑。常言道風流的遇著俊英，
作者：湯舜民
朝代：元

浪子的逢著俏倬。便有那馮魁黃肇，便有那千金買也難消。
么·我待要買斷了嚴陵一釣臺，請佃了陶潛五柳宅。日日訪吾儕，水邊山
作者：湯舜民
朝代：元

側，詩酒共開懷。
么·東
作者：湯舜民
朝代：元

籬載酒陶元亮，等檔間過了重陽。自感傷。何情況，黃花惆悵，空作去年香。揚子江阻風篷窗風急雨絲絲，悶捻吟髭。維揚西望渺何之？無一個鴻鱗至，把酒問篙師。
么·稜稜衾鐵蕭蕭塌，問羊羔那裡尋他。不由人狂興發，把扁舟駕，向
作者：湯舜民
朝代：元

山陰直下，認不得戴逵家。太真開元天子好奢華，太真妃選作渾家。東風吹動禍根芽，娘牽掛，沒亂煞胖娃娃。
么·翠袖分香行處有，綵筆生花夢境熟。詩酒自優遊，評花問柳，待選鳳
作者：湯舜民
朝代：元

鸞儔。
么·誰承望擒虎將軍至，擁貔貅百萬雄師。驚散了玉樹歌，推上雲陽市。黃天
作者：湯舜民
朝代：元

何事，流淚灑胭脂。
么·金谷繁華夢裡身，銅柱陳芳紙上文。能黼黻會經綸，先生議論，少不
作者：湯舜民
朝代：元

得高冢臥麒麟。
么·韶華迅速難拘繫，杜鵑聲只在樓西。北海樽，東山妓。春風天地，何
作者：湯舜民
朝代：元

日不寒夜。夏問夏來何處徜徉？閒遙遙傲煞羲皇。啜□碗清冰蔗漿，臥藤簟翠ブ綃帳。細柳垂絲過粉牆，滿地清涼。金河流水玉蓮香，微風蕩，香滿看書窗。
么篇·一襟瀟灑多情興，久已後蛻骨超形。漏漸殘，人初靜，雕欄獨憑，
作者：湯舜民
朝代：元

揮手喚長庚。
么篇·焰騰騰烈火焚燒了襖廟，白茫茫浪淘天水淹了藍橋，霧濛濛桃源洞
作者：湯舜民
朝代：元

阻隔的來路迢遙。賈充宅添人巡捕，崔相府閉的堅牢，最苦是將他那楚館和這陽臺崩壞倒。
么篇·瑤池青鳥傳音耗，說神仙飛下丹霄。一個個跨紫鸞，一個個騎黃鶴，
作者：湯舜民
朝代：元

齊歌齊笑，共王母宴蟠桃。
么篇·細柳藏鶯春色闌，秋水涵龍劍氣寒。含笑上雕鞍，峨峨將壇，只在
作者：湯舜民
朝代：元

五雲間。
五煞·門對著李太白寫新詩鳳凰千尺臺，地繞著張麗華洗殘妝胭脂一派水，
作者：湯舜民
朝代：元

敞南軒看不盡白雲掩映鐘山翠。三尺臺包藏著屯鶯聚燕閒入窟，十字街控帶著踞虎盤龍舊帝基。柳影濃花陰密，過道兒緊欄著朱雀，招牌兒斜拂著烏衣。
仙呂·賞花時送友人入全真道院
作者：湯舜民
朝代：元

世路崎嶇鳥道分，人海蒼茫鯨浪奔。喧馬足鬧車塵，麻姑笑哂，落日又黃昏。
伴讀書北·這愁煩我命所招，辦誠心把蒼天告。則願的馬上牆頭共一處同
作者：湯舜民
朝代：元

歡樂，有一日夫妻美滿身榮耀。常言道青霄有路終須到，才稱了心苗。
倘秀才·蕭爽似瀛海東扶桑奧區，廓落似閬苑西蟠桃聖圃。一片天光浸玉
作者：湯舜民
朝代：元

壺，閣門珠路Λ。複道錦氍毹，上青華洞府。
倘秀才·銀床淨繽紛落英，碧天朗扶疏弄晴，夜色秋光一樣明。繞枝烏不
作者：湯舜民
朝代：元

定，搗藥兔長生，塵居的自省。
傾懷序南·連宵雨暗飄，水漸高，一向無消耗。舊約難期，舊情難捨，舊
作者：湯舜民
朝代：元

愁重集。雲水迢迢，房櫳靜悄。水沉煙冷，寶鴨香沮，只教人逢花遇酒興無聊。
六煞·上設著透風月玲瓏八向窗，下布著滴星辰嵯峨百尺梯，俯雕欄目窮
作者：湯舜民
朝代：元

天塹三千里。障風簷細粼粼簷牙高展文鴛翅，飛雲棟磣可可簷角高舒惡獸尾。多形勢，碧窗畔盪悠悠暮雲朝雨，朱簾外滴溜溜北斗南箕。
出隊子·想才郎容貌，另一樣丰韻標。他生的恬恬淨淨不輕喬，更那堪老
作者：湯舜民
朝代：元

老成成不做作，灑灑瀟瀟，比別人不溷濁。
刮地風犯·則為你骨淨容恬，引的人魂離殼。兩情濃似漆如膠，行坐處似
作者：湯舜民
朝代：元

美玉連環套，幾時曾離了分毫。每日家夢斷魂勞，他與我綠窗歡笑，他與我鏡臺同照。我驚鬢，他畫眉，並肩緊靠。似青筠間碧桃，一對兒鳳友鸞交。
南呂·一枝花春思
作者：湯舜民
朝代：元

嫩寒生花底風，清影弄簾間月，亂紅撲窗外雨，香絮滾樹頭雪，影物奇絕，誰不道富貴千金夜，我翻做淒涼三月節。懷故人萬里離別，負東君一番豔冶。
古水仙子·我、我、我，自忖度，是、是、是，曾記得歡娛那一宵。俺娘
作者：湯舜民
朝代：元

鐵石心腸，更狠如虎豹，將、將、將，好姻緣成架閣。他、他、他，一密裡鏟快鋼鍬，焰騰騰烈火燒襖廟，翻滾滾水淹桃源道，呀、呀、呀！生拆散鳳鸞交。
商調·集賢賓友人愛姬為權豪所奪復有跨海徵進之行故作此以書其懷
作者：湯舜民
朝代：元

鶯花寨近來誰戰討，這兒郎懸寶劍佩金貂。燕子樓屯合著鎧甲，雞兒巷簇擁著槍她。麗春園萬馬蕭蕭，鳴珂巷眾口嗷嗷，將一座玩江樓等閒白佔了。他道是特欽丹招，穿花掖鳳鳥，跨海斬鯨鰲。
喜江南·幾番待接絲絃何處覓鸞膠，敢銀瓶無計井中撈，轉南柯蟻陣早迷
作者：湯舜民
朝代：元

可著我怎了，孤眠獨枕過今宵。
四·他戀著篷窗下風致佳，舵樓中景物饒。棹歌聲裡樂陶陶，辱沒殺鋪紅
作者：湯舜民
朝代：元

苦綠翡翠巢。怕不道相偎相抱，那裡也芙蓉帳暖度春宵。
四煞·這壁廂酒肆裡笙歌聒耳來，那壁廂廂渲房中麝蘭撲鼻吹，隔離五雲
作者：湯舜民
朝代：元

宮闕無多地。鼓兒敲普鼕鼕響隨仙仗迎□□，板兒撒礻乞剌剌聲逐天風入鳳墀。八音備：土匏革木，絲竹金石。
小梁州·一派仙音奏九韶，端的是錦瑟鸞簫。紅牙象板紫檀槽，中和調，
作者：湯舜民
朝代：元

天上樂逍遙。
小梁州·虛敞似瑤臺十二層，滿目空清。金精光射玉壺冰，軒窗靜，何用
作者：湯舜民
朝代：元

九枝燈。
尾·托賴著九重雨露恩，兩輪日月輝。這構欄領鶯花獨鎮著乾坤內，便一
作者：湯舜民
朝代：元

萬座梁園也到不得。
尾聲·一任他漫天巧結銀河凍，半霎兒滿地平鋪素剪絨，則落得高臥先生
作者：湯舜民
朝代：元

恣摶弄。向瀛洲海東，入蓬萊洞中，煞強似太嶽祠中受恩寵。嘲素梅休言白玉堂，怎知黃金鼎？難栽瑪瑙坡，宜插水晶瓶。索笑為生，冷淡偎村徑，朝昏傍驛亭。常則是採薪夫覓覓尋尋，那裡取惜花客潛潛等等。
尾聲·並頭蓮合歡草多清致，如意朵珊瑚枝有價值，瘦影清香足風味。海
作者：湯舜民
朝代：元

棠嬌莫比，芙蓉色怎及？雪窗下玲瓏鏡兒裡。冬景題情一輪寒日沉，四野彤雲布。九天飛碎玉，萬里迸明珠。無語嗟吁，卻早年華莫，那堪歲又徂。縱然有機杼千張，織不就離愁萬縷。
尾聲·光風轉蕙春生戶，幽草生香月到除，不離蒲團三二步。休道星躥月
作者：湯舜民
朝代：元

窟，遮莫天關地軸，垂拱之間在環堵。贈儒醫任先生歸隱先生善寫竹江湖老姓名，風月閒人物。文章新制作，禮樂舊規模。暮景桑榆，杏林好春無數，橘泉甘樂有餘。一絲風曾釣鯨鰲，九轉丹恰成龍虎。
尾聲·好向他萬花叢裡為頭兒佔，休教人百味廚中信手兒拈，恁時節添不
作者：湯舜民
朝代：元

上風流洗不了瑕玷。傾城的貌甜，連城的價添，穩情敢玩瓢戲的西施望風兒閃。蓮卿王氏者，樓居瀟灑。餘顏之曰：楚館凝眸，其所寄意無乃對景興懷、歡情離思而已。因其請題，遂書此以贈焉碧玲瓏透月窗，錦燦爛藏春帳；黑揩摸烏木幾，金嵌鏤紫檀床。一片風光，勝壓鶯花巷，名高煙月鄉。繡ブ舒並宿鴛鴦，雕奩鎖雙飛鳳凰。
尾聲·妝孤的已受王魁戒，贍表的休誇雙漸才，這兩年達時務的玄機恰參
作者：湯舜民
朝代：元

朱顏半衰，黑頭漸白，猶兀自無倒斷的著迷甚時改。贈人麒麟閣上臣，虎豹關中將，名高金殿客，貴壓紫薇郎。玉立昂昂，捧日月光天象，保山河壯帝鄉。紫金梁穩架滄溟，白玉柱高擎廟堂。
尾聲·嬋娟不假鉛華力，瑩潔應奪造化機。相思病的郎君若醫治，也不索
作者：湯舜民
朝代：元

評診脈息；更不須調和藥石，但能夠半點兒瓊酥救了你。嘲妓名佛奴不參懵懂禪，先受荒淫戒。才離水月窟，又上雨雲臺。東去西來，還不了眾生債。竟說甚空是空色是色，苫亻來呵四十八願叮嚀咒誓，巴鏝呵五十三參容顏變改。
尾聲·幽尋不索桃源洞，高臥何須太華峰。但得個留心誦周孔，研朱墨訓
作者：湯舜民
朝代：元

蒙，買犁鋤務農，則消得贍老良田二三頃。檜軒為越中沙子正賦得指教三遷好住居，便栽培十丈深根蒂。能借取四時春造化，似生成一片翠屏帷。大剛是即景成規，直幹攢楹密，橫柯壓棟齊。但將翰墨褒題，不假丹青繪飾。
尾聲·張無盡氣沖沖待打折了鶯花寨，韓退之嗔忿忿敢掀翻煙月牌，贏得
作者：湯舜民
朝代：元

虛名滿沙界。風月所狀責，教坊司斷革，迭配與金山寺江中販茶客。言志自憐王粲狂，莫怪陳登傲；不彈貢禹冠，誰贈呂虔刀。十載青袍，況值煙塵鬧，事無成人半老。黃金臺將喪斯文，白玉堂空懷故交。
尾聲·從今後休將錦字傳青鳥，謾把綸竿釣巨鰲。不是我巧語花言廝推調，
作者：湯舜民
朝代：元

恁如今模樣正嬌，年紀兒又小，則不如覓個知心俊孤老。勸妓女從良麗春園有世情，鳴珂巷無公論。愛村沙欺軟弱，嫌文墨笑溫純。別是個家門，飽暖隨時運，詼諧教子孫。伴風姨陪月姊甚日辭柵，覓花錢償酒債何年證本？。
尾聲·心頭菽水何時足，眼底雲山甚處無，寸草春暉自今古。但能夠青山
作者：湯舜民
朝代：元

共居，白雲共鋤，才與雲山做得主。黃鶴樓崢嶸倚上流，突兀當雄鎮。高明臨大道，迢遞接通津。從去了鶴山仙人，千載無音信，丹青再創新。架飛楹聯走拱不下班亻垂，敞天窗贊藻井堪攀翼軫。
尾聲·恰能夠天涯萍水同攜手，誰承望江上蓴鱸又買舟，少不的再敘離懷
作者：湯舜民
朝代：元

那時候。連床秉燭，隔離喚酒，夜雨呼童剪春菲。贈錢塘鑷者三萬六千日有限期，一百二十行無休息。但識破毫釐千里謬，才知道四十九年非。這歸去來兮，明是個安身計，人都道陶潛有見識。誰戀他花撲撲雲路功名，他偏愛清淡淡仙家道理。
尾聲·我則見跳龍門撞碎了偷香膽，權寧耐紅消綠減。成就了我紫羅礻闌
作者：湯舜民
朝代：元

犀角帶虎頭牌，受用你翡翠衾象牙床鳳毛毯。
尾聲·打不動裁冰剪雪林和靖，衝不過擊玉敲金宋廣平，縱洩漏春光也不
作者：湯舜民
朝代：元

乾淨。趁風清月明，恐天寒地冷，則不如收拾橫斜水邊影。贈明時秀星靨靨花鈿簇翠圓，黑вв雲髻盤鴉小；金閃閃襪鉤舒鳳嘴，玉搖搖釵燕嫋雞翹。一撮兒嬌嬈，恰蓓蕾丁香萼，又葳蕤豆蔻梢。錦繡額贈新題走蚓驚蛇，丹青幀摸巧樣回鸞舞鶴。
尾聲·擬將櫻絡千金串，結就珍珠七寶鈿，世世生生作姻眷。脫空心告免，
作者：湯舜民
朝代：元

指山盟是諞，則不如剪髮燃香意兒遠。贈王善才手曾將千眼佛綠柳瓶，身曾侍七寶巖紅蓮座。目曾瞻普陀山金孔雀，心曾記南海岸玉鸚哥。為一念差偽，離水月觀音閣，墮風塵錦繡窩。金剛刃怎割愁腸，甘露水難消業火。
尾聲·於親已足平生志，許國應當少壯時，雖孝場忠但如是。抱金曳紫，
作者：湯舜民
朝代：元

承恩奉旨，穩情取勳業班班照青史。雲山圖為儲公子賦長歌《陟岵》詩，飽玩《閒居賦》。倦聽花底鶯，羞見樹頭烏。日月居諸，又覺春光暮，對雲山強自娛。白雲邊盼不見白雁來賓，青山外等不至青鸞寄語。
尾聲·既不能貯雕盤蒙錦帕擎將手掌輕憐惜，也消得依畫閣近蘭堂著個欄
作者：湯舜民
朝代：元

幹謹護持，春日春風莫虛費。你道是浮花浪蕊，他須是靈根異卉，恰不道一夜瓊花落無跡。贈玉馬杓堪嗟和氏冤，莫訝相如亻贊。既酬雍伯志，何慮范增嫌。想像觀瞻，雀尾樣其實欠，鸕鷀名空自慊。有十分資質溫柔，無半點塵埃ネ染。
尾聲·既不著珠簾翠幕深遮閉，也消得繡檻雕欄謹護持，試與知音細論議。
作者：湯舜民
朝代：元

恁待要筆尖上品題，眼皮上愛惜，則除是描入明窗畫圖裡。贈草聖括造化攢成赤免毫，挽滄溟磨徹烏龍墨。燦日月光搖玉版箋，吐煙雲香徹紫英石。四寶清奇，瀟灑芸窗內，風流蓮帳底。念孜孜八法八訣，意懸懸六書六體。
尾聲·汀花岸草春成陣，沙鳥風帆幕作群，我待要閒躡金梯散孤悶。仰之
作者：湯舜民
朝代：元

北辰，俯之大坤，氣勢高寒立不穩。夢遊江山為友人賦蜀道難長懷李太白，廬山高每羨歐陽叔。江曲折多詢郭景純，海周遭曾問木玄虛。吠剛來混一皇輿，萬里神遊去，何須覓坦途，腳到時選勝尋幽，眼落處興今慨古。
尾聲·玉醍醐金叵羅肉檯盤氣氤氳香靄蓮花帳，錦罘ぜ珠珞索翠氍毹光燦
作者：湯舜民
朝代：元

爛春生柿蒂堂，曾受用風流黑頭相。對槐陰晝長，趁荷香晚涼，一派笙歌洞天裡響。同前意巍巍九鼎臣，落落三臺位；飄飄七步才，密密五兵機。門第相輝，俯仰諧天意，經綸合聖規。書架插三萬舊日牙籤，武庫列十二清霜協戟。
尾聲·聽琴鶴至分床宿，送果猿來借榻居，絕勝當年老巢父。怡然自娛，
作者：湯舜民
朝代：元

恬然自足，再不從龍化甘雨。贈王觀音奴出西方自在天，受南海無邊願。宮妝宜水月，香步繞金蓮。體態嬋娟，綠楊柳腰枝軟，白鸚哥聲調圓。結百千萬種良因，示五十三參化顯。
尾聲·若能夠半絲兒系足為媒聘，煞強似幾縷同心結志誠。常記得雪虐風
作者：湯舜民
朝代：元

陵夜初靜，孤眠的慣經，知音的試聽，有他呵便凍死了梅花愁甚麼被窩兒冷。贈美人緣底事謫離方丈臺，是誰人賺出桃源洞，何日裡拜辭王母殿，甚風兒吹下廣寒宮。驀地相逢，眼眩亂魂飛動，方通道仙凡路可通。內家妝都猜是金屋嬋娟，前生業卻做了青樓愛寵。
尾聲·落紅階砌胭脂爛，新綠門牆翡翠寒，安樂窩隨緣度昏旦。伴幾個知
作者：湯舜民
朝代：元

交撒頑，尋一會淦樵調嗲，終日家龍鳳團香免毫蘸。贈會稽呂周臣三千丈蕭蕭白髮生，七十歲楚楚青衫舊。抱經綸無官朝北闕，買梨鋤有子事西疇。氣稟清修，玉聳雙肩瘦，胸涵一鏡秋。躡天根深地脈秘訣深微，步詩壇入酒社精神抖搜。
尾聲·誰不知蘇卿已嫁雙通叔，王氏偏憐秦少游，咱兩個沒添貨的姻緣廝
作者：湯舜民
朝代：元

成就。天長地久，鸞交鳳友，再不教你鳴珂巷路兒上走。贈玉芝春休言雨露恩，不假陽和力。自天能長養，無地可栽培。素質香肌，正遇承平世。比春花別樣奇。光膩膩出落著風流，清淡淡包含著旖旎。
尾聲·調琴演楚騷，研朱點《周易》。風流似党進，終日醉如泥。磨龍香
作者：湯舜民
朝代：元

拂花箋呵凍筆，揮寫就乾坤清氣，著人道老袁安猶自說兵機。
尾聲·賦佳人的宋玉堪題詠，圖仕女的崔徽枉費工。常記席上樽前那些陪
作者：湯舜民
朝代：元

奉：喜孜孜捧著玉鍾，嬌滴滴擎著笑容，端的是壓盡人間麗情鍾。自省黑漫漫離恨天，白漭漭迷魂海，鬧垓垓風月場，昏慘慘雨雲臺。天與安排，都變做鶯花界，單捱著聰明的撞入來。枕畔言糊突了胸襟，花下酒消磨了氣色。
尾聲·金甌應已藏名諱，麟閣終當繪像儀。寄語公明董狐筆：比及待論功
作者：湯舜民
朝代：元

賜邑，銘彝勒石，先築沙堤四十里。子弟每心寄青樓愛人芳卿細細聽，賤子明明道。雨雲雖念想，風月不堅牢。月夜花朝，兩地成耽閣，虛飄飄何日了。吐蛛絲鎖不住蝶使蜂媒，銜燕泥對不就鸞窩鳳巢。
尾聲·錄豐功褒盛績班班擬見銘鍾鼐，著芳聲垂後代歷歷終期絢竹帛。若
作者：湯舜民
朝代：元

報道東閣門前不妨礙，借尺地寸階，進一言半策，那時節吐氣揚眉拜丰采。同前心懷雨露恩，氣稟乾坤秀。讀書尊孔孟，許國重伊周。得志之秋，文藝武皆窮究，正青春正黑頭。孫吳略切切於心，齊魯論孜孜在口。
尾聲·錦窩巢雲屏霧帳重圍繞，花胡洞翠檻朱欄巧結縛，況值著媚景明時
作者：湯舜民
朝代：元

暢歡樂。我將他風流窨約，行藏品藻，集主青樓賣弄到老。贈美人號展香綿楊鐵笛為著此號芳姿膩膩嬌，素質娟娟淨。綢繆無限絮，繼續有餘情。天付聘婷，純一味溫柔性，縱丹青畫不成。軟耨耨堪宜梅雪同心，白靄靄不與梨花共影。
尾聲·閒拈斑管學張草，靜對黃花誦楚騷。等待新雁兒來時問個音耗；若
作者：湯舜民
朝代：元

說道董仲舒入朝，公孫弘見招，看平地風雷奮頭角。贈人雍容黃閣姿，卓犖青雲態。彷惶憂國志，慷慨濟時才。奉詔西來，衝闡霧臨邊界，駕天風下鳳台。正正旗堂堂陣蛇鳥爭輝，轔轔車蕭蕭馬風雲動色。
尾聲·雖忘了並頭蓮空房獨守心常苦，也合想連理枝嫩綠成陰葉未枯。手
作者：湯舜民
朝代：元

抵著牙兒自猶豫，幾時得ゐ惶業足。多管是淒涼限促，不由人蘸綠亭前放聲兒哭。客中奇遇寄情代友作風月長存一寸心，雨雲又作三春夢；青鳥不傳千里信，落花空恨五更風。想當日旅館相逢，取次間諧鸞鳳。實心兒擔怕恐，瞞不過紗窗下半篝殘夜孤燈，喜的是羅帕上數點芳春嫩紅。
尾聲·雲呵您片時聚散情雖少，幾處飛來恨怎消，日幕江東信音到。休低
作者：湯舜民
朝代：元

迷畫橋，休深籠翠閣，則不如為雨為霖潤枯槁。贈妓素蘭散清風煙月中，逞素質風塵內，染一枝春色淡，攢兩葉翠痕低。束具含犀，另一種風流意，比群芳分外奇。俏如蓀名重秦樓，嬌似芷聲揚楚國。
川撥棹·我這裡下庭皋，雨初晴月影高。銀漢迢迢，落葉蕭蕭。萬籟靜閒
作者：湯舜民
朝代：元

庭悄悄，原來這幾般兒將鴛夢攪。
得勝令·呀，則見他粉汁透鮫綃，恰便似帶雨海棠嬌。雨歇陽臺靜，雲還
作者：湯舜民
朝代：元

楚岫遙。欲再整鸞交，間阻邯鄲道。懊恨你一個妖撓，可怎生夢兒裡無下梢。
感皇恩·冷落了金屋嬌姝，寂寞了玉堂人物。這其間老了潘安，瘦了沈約，
作者：湯舜民
朝代：元

病了相如。怕不待勉強須臾，將惜身軀。磕不破玉馬杓，解不開愁布袋，摔不碎悶葫蘆。
感皇恩·這些時鬼病揶揄，更那堪睡魔追逐。軟兀刺弱身軀，顛不刺喬證
作者：湯舜民
朝代：元

候，干支刺瘦肌膚。無半點歡娛分福，純一味鰥寡孤獨。叮嚀話總虛詞，斷腸詩成故紙，平安信似休書。
慶東原·雨歇陽關至，草生南浦時，好山一路相隨侍。沉點點鶯花擔兒，
作者：湯舜民
朝代：元

穩拍拍的花藤轎兒，嗑刺刺鹿頂車兒。踅過若耶溪，趕上錢塘市。
折桂令·將一片志誠心迤逗的人憨，悲切切似泣露寒蛩，氣絲絲如做繭春
作者：湯舜民
朝代：元

抹淚揉眵，看別人花底停驂。可不道多病身愁懷易感，猶兀自讀書人餓眼偏饞。憔翠難耽，寂寞多諳，空望想楚廟娉婷，枉祈求普救伽藍。
採茶歌·他指望八仙圖，我貪愛七香車，猶恐怕黃金窯變了漢相如。蓍草
作者：湯舜民
朝代：元

佔來爻反覆，卦線兒磨得字模糊。
採茶歌·幾時得笑喧呼，醉模糊，只吃的滿身花影倩人扶。同月淹留成間
作者：湯舜民
朝代：元

阻，碧梧棲老鳳凰雛。
新水令·君家家近六橋邊，佔西湖洞天一片。柳陰藍翠藹，花氣麝蘭煙。
作者：湯舜民
朝代：元

錦纜銀鞭，一步步畫屏畫。
普天樂南·記當時同歡笑，攜手向花間道。賞心時同飲香醪，踏青處共尋
作者：湯舜民
朝代：元

芳草。見遊蜂粉蝶都來繞，兩點春山蛾眉掃。舞裙低楊仰纖腰，髻雲堆金鳳斜挑。把琵琶細撥，檀板輕敲。
梁州·七竅達八荒廣漠，一簾隔萬里空虛。誰不知方寸地無多物。玄參黃
作者：湯舜民
朝代：元

老，易論程朱。詩敲險怪，棋較贏輸。不聞滿耳喧呼，只宜竟日跏趺。恰枕肱悠悠夢繞華胥，不動腳默默神遊洛浦，才閤眼飄飄身在蓬壺。本無，間阻。山林城市俱同路，解到此中趣。便覺吾生百慮疏，遐邇何如。
梁州·下幾點梅子雨間一行情淚，蕩幾陣藕花鳳助一口長吁。幾般兒堪寫
作者：湯舜民
朝代：元

入傷心靈。金步搖花殘蹀躞，玉搔頭線脫珍珠；薔薇露羞和膩粉，蘭蕊膏倦攬瓊酥。上妝樓一步一個趑趄，指長亭一望一個糊突。紫香囊徒效殷勤，白紈扇空題詩句，錦迴文枉費工夫。咱兩處曠夫，怨女。料應來昏配了姻緣薄，多間別，少完聚。抵多少夫在蕭關妾在吳，鳳只鸞孤。
梁州·人都道秦弄玉生成標格，我猜是許飛瓊託化的容儀。誰承望天風吹
作者：湯舜民
朝代：元

落鶯花地。承德墀無緣拜識，甘泉宮有句褒題。謝安石多曾稱譽，夏黃公聊得充飢。向花神試問個真實，檢春工自有個高低。風韻似軟刺答石上猗蘭，雅淡似矮婆娑朋中老桂，溫柔似瘦伶仃雪裡寒梅。有誰，認得。九莖三秀真祥瑞，相遇是何日？但能夠分得微香到酒杯，不枉了玩賞忘歸。
梁州·價重如齊紈魯縞，名高似蜀錦吳綾。惜花人故把楊花並。纏聯月戶，
作者：湯舜民
朝代：元

繚繞雲屏。昏迷客路，散漫郵亭。最關情眼底飄零，不由人掌上奇擎。飛曉日又不曾牽惹遊絲，隨暮雨又不曾沾粘落英，趁東風又不曾化作浮萍。幾回，自省。過青春誰與憐薄命，空落得舊名姓。人都道十二瑤臺夜不扃，逃下的飛瓊。
梁州·品藻著世上色無瑕疵的雅淡，評論著天下花無褒貶的孤高。長記得
作者：湯舜民
朝代：元

看花時有幾樣兒堪稱道。露點滴珠融膩粉，煙朦朧翠護輕綃；風搖曳香飄麝腦，雪模糊玉壓瓊瑤。厭桃杏灼灼夭夭，伴松篁灑灑瀟瀟。何水曹一生心愛得綢繆，林和靖兩句詩聯得妙巧，宋廣平八韻賦撰得風騷。想度，暗約。我猜似梨雲一片連溟漠，指顧間自吟嘯。但則覺花氣氤氳襲毳袍，白茫茫萬樹千條。
梁州·圖得些風月情長沾肺腑，贏得些是非塵不到襟裾。分明記得經行處。
作者：湯舜民
朝代：元

躡蒼梧衝飛綵鳳，扣扶桑撼動金烏，登雁宕驚潛木客，涉龍門嘯起天吳。又不比悠悠泛一葉黃蘆，飄飄跨兩足青鳧。散誕似李元貞松陰內幹祿求名，逍遙似趙師雄梅花下開樽按舞，廓落似淳于棼槐柯上架室安居。遮莫五湖，四瀆。釣竿直拂珊瑚樹，天地闊渺無路。撞入仙翁白玉壺，知他是紫府也那清都。
梁州·妝鏡裡暗暗的添了白髮，酒席上飄飄的過了青春。急回頭已是三十
作者：湯舜民
朝代：元

粉褪了杏肋桃臉，涎幹了瓠齒櫻唇，塵暗了錦箏銀甲，香消了彩扇羅裙。恁待要片時間拔類超群，則除是三般兒結果收因。招一個莽莊家便是良人，嫁一個窮書生便是孺人，苫一個俊孤答便是夫人。小生，暗忖。如今的這女娘每一個個口順心不順，多詭詐少誠信。直待紅鸞活現身，可不道好景因循。
梁州·展其韜施其略孫吳是法，依於仁行於義周孔為懷。經綸迥出諸藩外。
作者：湯舜民
朝代：元

八陣旗春營柳暗，七重圍夜帳蓮開。六鈞弓曉星迸激，雙龍劍秋水磨揩。轉儲胥周饋餉掌上裁劃，撫疲贏得營逸閫外驅差。玉免毫揮翰墨學足三冬，紫鸞誥敘勳舊恩封三代，丹墀陛列斑資步近三臺。偉哉，盛哉。況賴著巍巍聖德乾坤大，露布馳玉關外。倒挽銀河下九垓，淨洗氛埃。
梁州·愁甚麼負郭田無二頃，喜的是依山屋有三間。一回頭萬事都疏懶。
作者：湯舜民
朝代：元

綠蟻樽澆平磊塊，紫鸞簫吹散愁煩。黃齏菜養成脾胃，青精飯駐定容顏。岸天風烏帽翻翻，拂埃塵布袖斑斑。比鶴上人不馭飆輪，比山中相不登仕牌，比壺內翁不鍊金丹。得閒，且閒。多管是鹿門龐老為師範，擺脫了是非患。恰便似高枕著崑崙頂上看，人海波瀾。
梁州·我待將玩江樓風流再整，誰敢把麗春園時價高抬？這幾般兒症候年
作者：湯舜民
朝代：元

年害。並頭蓮忙折，連理樹勤栽；相思夢不覺，囫圇謎難猜。眼睛兒盼行雲不離書齋，魂靈兒趁東風先到花街。知自知虛脾枉自溫存，笑自笑訕臉偏禁打摑，怪自怪痴心不服燒埋。待開，怎開？我則索皂紗巾護了天靈蓋，赤緊的做鴇兒不寬大。但有個權勢的姨夫大塊子扌只，便笑靨兒攢腮。
梁州·指其掌畫其腹雲崩露垂，得之心應乎手電走風飛。天然一筆無窮意。
作者：湯舜民
朝代：元

秋蛇春蚓，野鶩家雞。跳龍臥虎，渴驥猙猊。有陰陽偃仰精微，無偏枯向背支離。樂毅論太名箴敷揚出忠烈之風，逍遙篇孤雁賦醞釀出神仙之氣，曹娥碑告誓文摸臨出孝弟之規。遮莫醒兮，醉兮。一揮一灑非遊戲，幹喜怒系明晦。可知道筆冢累累墨作池，名重京畿。
梁州·據標格是有那畫閣蘭堂的分福，論嬌羞怎教他舞臺歌榭裡淹留。則
作者：湯舜民
朝代：元

落得閒茶浪酒相迤逗。昨日逢故友柳邊開宴，今日送行人花下停舟。這壁急攘攘鶯招燕請，那廂鬧烘烘蝶趁蜂逐。恰則待熱心腸相和相酬，也合想業身軀無了無休。我勸你滑擦擦捨身崖想個逃生，昏慘慘迷魂洞尋個罷手，磣可可陷入坑覓個回頭。二旬，左右。他則想春花秋月常依舊，試與恁細窮究。我則索先蓋座春風燕子樓，省也麼葉落歸秋。
梁州·核老聃千言道德，問安期萬劫榮枯。常則怕白雲引入青山去。包含
作者：湯舜民
朝代：元

丹篆，簸弄明珠。逍遙巾幘，懶散襟裾。雖不曾指南陽賣卻茅廬，少不得傍東湖苫個屠蘇。菊花枕滿頭香霧氤氳，梅花帳滿鼻香風馥郁，蘆花被滿身香雪模糊。淡然，自足。可知道黃金不賣長門賦。將千畝渭川竹，寫作江南煙雨圖，暢不塵俗。
梁州·橫斗柄珠星燦燦，界勾陳銀漢澄澄。恰行到梧桐金井潛身兒聽。晃
作者：湯舜民
朝代：元

綠窗十分月色，隔幽花一片琴聲。明出落求鸞覓鳳，暗包藏弄燕調鶯。一字字冰雪之清，一句句雲雨之情。賣弄他窮書生酸溜溜調美才高，迤逗的俊女流急穰穰宵奔夜行，辱末煞老丈人羞答答戶閉門扃。那生，可稱。一崢嶸便到文園令，富貴乃天命。長門賦黃金價不輕，可知道顯姓揚名。
梁州·看白支閒出岫頻移淨幾，愛青山正當窗不卷疏簾。客房兒冷落似邯
作者：湯舜民
朝代：元

鄲店。心滴碎銅壺青漏，耳愁聞鐵馬虛簷。腸欲斷階前夜雨，夢初回屋角秋蟾。一片心遠功名無甚沾粘，兩隻腳信行藏有甚拘鈐。經了些摧舟楫走蛟鼉鯨窟波翻，行了些壞車輪被虎豹羊腸路險，過了些連雲梯絕猿猶鳥道峰尖。靜中，自檢。事無成志不遂人情欠，休施逞且妝儉。但得個小小生涯足養廉，甘分鱗潛。
梁州·看鞍馬上諸公袞袞，聽刀戈下眾口嗷嗷。因此上五雲迷卻長安道。
作者：湯舜民
朝代：元

曳裾休嘆，投筆空焦；題橋謾逞，擊楫徒勞。直鉤兒怎釣鯨鰲，悶弓兒難謝鵬雕。喜的是硯池內通流著千丈滄溟，詩卷裡包藏著九重宣詔，書樓上接連著萬里雲霄。雖道是淺識，寡學。這幾篇齊魯論也不下於黃公略，捻吟髭自含笑。矯首中天日正高，豪氣飄飄。
梁州·瞻勝蹟蓬萊山不離眼底，避危途太行路長在心頭。將古今吏穩都窮
作者：湯舜民
朝代：元

慕謝安高邁，羨陶令歸休，愛戴逵灑落，學賀老風流。文房藝苑偏遊，藥欄花徑清幽。披覽著種陵書半窗星斗光芒，張玩著輞川圖四壁煙雲馳驟，撥刺著嶧陽琴一簾風雨颼颼。淡然，自守。全勝他歸山指破麻袍袖，能燮護會消受。高臥元龍百尺樓，萬事悠悠。
梁州·瞻日月抬頭是鳳闕，會風雲閒步是龍樓。真乃是祖生鞭不落劉琨後。
作者：湯舜民
朝代：元

千金買劍，五彩贊裘，七重圍帳，半萬戈矛。跨錦韉絲轡驊騮，擁鐵關金鎖貔貅。論文時芸窗下摘句尋章，論武時柳營內調絲弄竹，消閒時花陰外打馬藏鬮。五行，本有。功名二字俱成就，能燮護會消受。一寸丹心答冕旒，愁甚麼建節封侯。
梁州·翰墨奪人間錦鄉，咳唾落天上珠璣。統雄藩肅鎮西南裔。紫泥詔符
作者：湯舜民
朝代：元

分銅虎，碧油幢纛散紅嫠。金麒麟繡蒙鎖甲，玉暾龍帶束宮衣。八卦營細柳深迷，五方旗鐵馬驕嘶。喜的是沙漠空狐兔塵清，江海靜鯨鯢浪息，宮殿高燕雀風微。授之以德，用之以禮。因此上太平天子無為治，咫尺間九重內。喚得春來草木知，萬物熙熙。
梁州·苦海闊色空未脫，愛河深情慾相牽。今生不了前生願。慈悲厚德，
作者：湯舜民
朝代：元

救苦真言。枝頭甘露，瓶裡香泉。旃檀林夜月娟娟，雨花臺苦恨綿綿。宰官身進寶歸依，善男子齎金募緣，老門徒統鏝參禪。上天，下天。龍華會里曾相見。叩庵門覓方便，指點其中意已穿，心緒懸懸。
梁州·記五十三參坎坷，愛四十八願奔波。捨身崖一片聲名大。風魔了智
作者：湯舜民
朝代：元

廣，病愁煞維摩，痴迷了六祖，調笑煞彌陀。則為你送行雲兩點秋波，舞香風六幅春羅。至誠人但焚香有願須酬，茲悲友既剪髮隨緣較可，薄情郎縱齎金沒福難合。俺呵，敢麼？多持七寶香瓔珞，既相承怎空過。指點其中自忖度，於意云何？。
梁州·醉仙桃九重春色，拂御爐兩袖天香。風雲豪氣三千丈。咳唾落珠璣
作者：湯舜民
朝代：元

顆顆，佩環搖金壁鏘鏘。奇略飽陰陽經訣，壯懷吞星斗文章。擁貔貅銀鎖光芒，動龍蛇赤羽飛揚。叱吒間淨中原狐兔之塵，指顧裡蕩西戎犬羊之黨，笑談中定邊陲蠻貊之邦。遠方，近方。黃童白叟知名望，一人下萬人上。鐵券丹書姓字香，萬代輝光。
梁州·雲去也山容妥貼，雲來也山色模糊。真乃是一聲杜宇不知處。青隱
作者：湯舜民
朝代：元

隱渾疑太華，白漫漫錯認蓬壺。黑黯黯難分吳越，綠迢迢不辯衡廬。雲連山遠近相逐，山連雲上下相續。可知道陸士衡醞釀做文章，王摩詰收拾在肺腑，狄仁傑迤逗出嗟吁。老夫，道歟。既思親便索尋親去，愁險峻憚勞苦。卻把雲山寫作圖，於理何知。
梁州·青鬱郁柏葉松姿備體，濃馥馥芝香術氣沾衣，更幾般天然景趣諧人
作者：湯舜民
朝代：元

風過處線篁嘹亮，月來時金碧光輝。簷露灑珠璣點滴，篆煙生紫黛霏微。雖無華麗芳菲，端實蕭爽清奇。奢可效七松家綺幕圍風，清末讓五柳莊黃花繞籬，貴不幕三板堂畫戟當扉。料伊，所為。單指著歲寒眼底為交契，況值太平世，一樣肝腸似鐵石，愁甚麼雪虐霜欺。
梁州·飛南浦新愁冉冉，度東牆舊恨迢迢。鎖朱樓不放春光曉。記崔生密
作者：湯舜民
朝代：元

約，感蘇子寂寥；任酸齋笑謔，怪杜牧粗豪。果無心不趁輕薄，若隨風一任低高雲呵您休得蔽蟾宮妒嫦娥夜色娟娟，雲呵您休得橫秦嶺使退之憂心悄悄，雲呵您自合下巫山感襄王魂夢飄飄。想著，念著。梨花枕上閒情繞，既徘徊莫蕭索。一曲清歌駐碧霄，巧筆難描。
梁州·龍腦香生瑞靄，蝦鬚簾卷斜陽。動芳情多為憑欄望。翠柳黃鸝個個，
作者：湯舜民
朝代：元

青天白鷺行行；錦纜牙檣簇簇，金沙流水茫茫。但凝眸漸覺彷徨，忽縈懷又索包藏。鎖魂橋芳草地幾度離別，折柳亭拂塵會幾場宴賞，落花天殘燈夜幾樣思量。話長，意長。止不過弱紅嬌黛相偎傍，醞釀出雨雲況。可知道宋玉當年為發揚，賦作《高唐》。
梁州第七·愁一陣一陣陣痴呆了心目，恨一番一番番瘦損了肌膚。大會垓
作者：湯舜民
朝代：元

煩惱在眉尖上聚。錦幃罷設，繡榻慵鋪；翠衾閒剩，鴛枕空虛。怪不得活計蕭疏，可知道音信全無。這雪藍橋路一霎兒迷漫，這風武陵溪一時兒凍住，這雲楚陽臺一會兒埋沒。全不想曠夫，怨女。閒吟柳絮因風句。你便有一千樹梅花香透骨，也夢不到羅浮。
梅花酒·呀，我這裡自窨約，三鼓又頻敲，四更又初交。呀，咱兩意又徒
作者：湯舜民
朝代：元

勞，心兒裡相念著。呀，敢夢兒裡故尋著，不由人越懊惱。書房中受寂寥，我心內自量度。
梧葉兒·雖不是糟糠婦，休猜做花月妖。又不曾諳海島慣風濤，把舵春纖
作者：湯舜民
朝代：元

嫩，扶篙筋力小。恁待去徵遼，沒話說軍期誤卻。
正宮·小梁州別情代人作其人姓劉
作者：湯舜民
朝代：元

晚妝樓上醉離觴，月色蒼蒼。來時何暮去何忙，空惆悵，無計鎖鴛鴦。
正宮·脫布衫帶小梁州四景為儲公子賦鳳陽人春
作者：湯舜民
朝代：元

問春來何處忘機？小奚奴相趁相隨。傍柳行烏紗翠溼，踏花去馬蹄香細。翠幄銀屏錦繡圍，莫放春歸。人生七十古來稀，便做道一百歲，能幾度醉如泥！。
正宮·賽鴻秋北
作者：湯舜民
朝代：元

一會家想多情越教我傷懷抱，記當時向名園遊賞同歡樂。端的他語言和容貌美心聰俏，天生的來知音解呂明宮調。課賦與吟詩，善經史通三教，你看他彈弦品竹般般妙。
沉醉東風·也沮得李白吟成樂章，怎容他呂安題做門牆。九苞祥瑞姿，五
作者：湯舜民
朝代：元

彩風流樣，壓東園舊日風光。春日遲遲春夜長，可知道一刻千金玩賞。
沉醉東風·則見他烏雲髻斜簪玉翹，芙蓉額檀口似櫻桃。端的是萬種嬌，
作者：湯舜民
朝代：元

千般俏，更那堪蘭麝香飄。今日個得見多情女豔嬌，將我這受過的淒涼忘了。
沉醉東風·彷彿在耶溪岸邊，分明在太液池前。瓊簪墜地輕，羅襪凌波淺，
作者：湯舜民
朝代：元

勝華清賜浴溫泉。微露浸浸翠鈿鈿，越顯得香嬌玉軟。
沉醉東風·朝雲過蛾眉展開，暮雲閒螺髻偏歪。玲瓏碧玉簪，縹緲青羅帶，
作者：湯舜民
朝代：元

抵多少翠袖金釵。饞眼的夫差若見來，將館娃移居左側。
沉醉東風·講禮教虛心兒拜辭，說艱難滿口兒嗟諮。蛾眉淺黛顰，花靨啼
作者：湯舜民
朝代：元

紅漬，向樽前留下些相思。我本是當年杜牧之，休認做蘇州剌史。
滴滴金·自從他暗與香囊，痛剪青絲，平分寶鑑，直恁的絕雁貼。斷魚緘，
作者：湯舜民
朝代：元

都做了落葉隨風，斷梗逐波，輕舟脫纜，急回頭秋已過三。
滾繡球·赤羽旗疏刺剌風尚高，丹墀陛溼浸浸雪未消，金鑾殿淡氤氳瑞煙
作者：湯舜民
朝代：元

繚繞，玉獅爐香馥馥蘭麝風飄。銀酥蠟明燦燦金蓮護絳綃，採鸞扇微影影青鸞纛翠翹，氍毹錦軟茸茸平鋪著寶街複道，珊瑚鉤滴滴溜高簇起繡幕珠箔。九龍車霞光閃閃明芝蓋，五鳳樓日色瞳瞳映赭袍，隱隱鳴鞘。
牧羊關·試點檢鶯花薄，細摩挲煙月文，真乃是有奇花便有東君。玉簫女
作者：湯舜民
朝代：元

結韋皋兩世絲蘿，蘇小卿配雙漸百年眷姻。謝天香遂卻耆卿志，李亞仙疼煞鄭生貧。薛瓊英大享著奢華福，韓素梅深蒙雨露恩。
甜水令·則見他款解羅衫，輕分羅帳，低垂羅幕，團弄粉香嬌。半擁鴛衾，
作者：湯舜民
朝代：元

斜倚珊枕，共諧歡樂，枕凝酥手腕兒相交。
甜水令·空撇下鄉幕房櫳，銀燭幃屏，珠簾樓觀，幾度月團圓。鬥草無心，
作者：湯舜民
朝代：元

待月無情，吹簫無伴，眼睜睜寡鳳孤鸞。
罵玉郎·也是我孜孜的攛斷他學幹祿，嗟行事，悔當初，多情卻被列情誤。
作者：湯舜民
朝代：元

喚不應離恨天，填不滿憂怨海，趕不上相思路。
罵玉郎·孤眠展轉傷情緒，捱玉漏，滴銅壺。花開不管流年度，共誰人擁
作者：湯舜民
朝代：元

紅爐，斟綠醑，歌《白苧》。
耍孩兒·赤緊的教坊司獨佔了陽和地，越顯得鶯花豔美。真乃是紫微宮殿
作者：湯舜民
朝代：元

樂星集，另巍巍創立個根基。方位裡都按著郭景純經天偉地陰陽訣，規矩上不離了魯公輸邁古超今造化機。昏晝裡無休息，響玎玎斧斤電掣，鬧垓垓鋸鏟星飛。
脫布衫·丹青繪絳闕清都，奎星燦寶檢靈書。龍虎衛飛天象符，風霆護太
作者：湯舜民
朝代：元

玄瓊錄。
脫布衫·椒花頌萬代歌謠，柏葉杯九醞葡萄。茵陳簇雕盤翠縷，金花插玳
作者：湯舜民
朝代：元

筵宮帽。
脫布衫帶赤小梁州北·琵琶撥擅板輕敲，錦箏搗指法偏高。撫冰弦分輕清
作者：湯舜民
朝代：元

重濁，和新詞美音奇巧。你看他體態輕盈舞細腰，端的是丰韻嬌嬈；遏雲聲美透青霄，端的是多奇妙，真個是芙容面海棠嬌。
貨郎兒北·這些時相思病有誰人將我醫療，即漸裡把身軀瘦了，將我這朱
作者：湯舜民
朝代：元

顏綠鬢看看的盡枯樵。廢了經史，棄了霜毫，每日家悶懨懨如痴似醉魂暗消。額似錐剜，心如刀攪，無語寂寥，遇不著醫鬼病靈丹藥。
賺煞·既奉紫泥宣，合拂斑衣袖，正桂子西風暮秋。整頓著千尺絲綸一寸
作者：湯舜民
朝代：元

鉤，笑談間釣出鰲頭。莫遲留，壯志應酬，不負平生經濟手。穩情取金花玉酒，銀章紫綬，教人道“鳳凰臺上鳳凰遊”。送友人觀光其人姓劉弄柳拈花手倦抬，說雨談雲日倦開。鬚髮已斑白，鳳流頓改，懶過汝陽齋。
賺煞·既悟死生機，例得清平分，真乃是羲皇上人。散誕似攜家傍鹿門，
作者：湯舜民
朝代：元

老生涯經卷爐薰。指乾坤，作幔為ブ，臥吸扶桑五花暾。等待著黃粱飯滾，碧桃春近，笑吹簫管上崑崙。送人應聘五彩雲開丹鳳樓，萬雉城連白鷺洲。天塹望東流，天長地久，今古帝王州。
賺煞·爭奈世情別，幸遇知音在，同是天涯倦客。為愛皇都春正好，夢魂
作者：湯舜民
朝代：元

兒長繞秦淮。何況近年來，十二天街，舞榭歌臺一字擺。嬌滴滴濃香豔色，花撲撲月宮仙界，真乃是勝劉郎前度到天台。戲賀友人新娶昔日東華聽曉籌，今日西湖艤釣舟。書劍暫淹留，呼朋喚友，不減少年遊。
賺煞尾·金佩虎ひ香，寶帶驪珠燦，西望陽關意懶。堪愛江花如送徵鞍，
作者：湯舜民
朝代：元

趁東風亂撲旗幡。寸心丹，綠鬢朱顏，他日麒麟作畫看。向瓜洲上灘，近石城西岸，賦詩橫槊度龍灣。
越調·柳營曲途中春暮
作者：湯舜民
朝代：元

岐路北，斷橋西，滴溜溜酒帘茅舍低。柳暗疏籬，水浸平堤，彷彿舊山溪。車兒馬兒賓士，鶯兒燕兒悲啼。帽沾飛絮尋，衣染落花泥。知，何處度寒食？旅次歸路杳，去程遙，誰不戀故鄉生處好。糲飯薄醪，野蔌山餚，隨發度昏朝。隔籬度犬嗷嗷，投林倦鳥嘈嘈。煙霞雲黯淡，風雨夜蕭騷。紗窗外有芭蕉。春思鴉髻松，鳳釵橫，碧窗夢迴春晝永。離緒蒙茸，倦眼朦朧，清淚滴香容。恨東君多雨多風，盼王孫無影無蹤。柳添新樣綠，花減舊時紅。盡在不言中。薛瓊瓊彈箏圖玉雪顏，翠雲鬟，昭陽殿裡醉了幾番。金袖翩翩，銀甲珊珊，記天寶年間。哄的兵散潼關，忽的塵暗長安。風雲都變改，日月自迴圈。閒，寫作畫圖看。聽箏酒乍醒，月初明，誰家小樓調玉箏？指撥輕清，音律和平，一字字訴衷情。恰流鶯花底叮嚀，又孤鴻雲外悲鳴。滴碎金砌雨，敲碎玉壺冰。聽，盡是斷腸聲。
逍瑤樂·六韜三略，也則待制勝量敵，卻做了幽期密約。陣馬咆哮，比販
作者：湯舜民
朝代：元

茶船煞是粗豪，將俺這軟弱蘇卿禁害倒。統領著鴉青神道，將散蜂媒蝶使，烘散燕子鶯兒，拆散鳳友鸞交。
逍遙樂·
作者：湯舜民
朝代：元

客窗深閉，止不過香炷龍涎，茶烹風髓，紙帳低垂。早難道翠倚紅偎，冷暖年來只自知，捱不徹淒涼滋味。鴛鴦無夢，鴻雁無音，靈鵲無依。
醉太平北·一會家被春光相惱，越著我展轉的添憔。你看他往來雙燕共泥
作者：湯舜民
朝代：元

巢，沙暖處鴛鴦並在池沼。你看那蜂媒蝶使穿花鬧，不覺的微微細雨將紗窗哨。更那堪和風淅淅將竹枝敲，這淒涼何時節是了。
金菊香·
作者：湯舜民
朝代：元

他將絳綃裙籠罩著錦徵袍，銀鎧甲纓聯著珠絡索，鐵兜鍪壓損了金鳳翹。改盡了風標，全不似海棠嬌。
金菊香·看別人吹簫跨鳳上瑤池，乘興扁舟訪剡溪。真仍是平地白雲三萬
作者：湯舜民
朝代：元

裡，堪畫堪題。水晶宮翻做素玻璃。
隨煞·多應是在誰家風月閒亭館，陡恁的情慳義短。我ゐ惶事攢下萬千般，
作者：湯舜民
朝代：元

他風流罪攢來數十款。送王姬往錢塘十年無夢到京師，臥書窗坦然如是。幾償沽酒債，填不滿買花資。近柳題詩，又感起少年事。
隨煞·奶奶得了些賣陣錢，哥哥佔了些勞軍鈔。他向這海神廟多買好香燒，
作者：湯舜民
朝代：元

但只願一年一度徵海島。休忘了將軍的旗纛，他是個玉門關舊日的莽班超。客窗值雪倚龍泉數聲長嘆息，遊子去何期。添一歲長一分白髮，治一經飽一世黃齏。風凜凜歲晚江空，雪漫漫天闊雲低。對梅花嘆人猶未歸，觀不足嚴凝景緻。玉壺春灩灩，銀海夜悽悽。
隨煞尾·休言五柳誇幽勝，未羨三槐播令名。自是高人樂意縈，衿帶仙家
作者：湯舜民
朝代：元

白玉京。無竹無絲亂視聽，逸典奇書自幽詠。料得無因駐清景，棲息盤桓不暫停，不由人踏破瓊瑤半階影。
雁兒落·誤人書方知性理擔，評花稿才覺文章淡。碧雲箋慵將鳥篆臨，紫
作者：湯舜民
朝代：元

霜毫倦把龍香蘸。
雁過聲南·多嬌，丹青怎描。更天然花容小巧，風流的不似他容貌。有萬
作者：湯舜民
朝代：元

般嬌，有萬般標。更萬般丰韻，千種妖嬈。歌聲縹緲，畫堂試聽畫梁塵繞，只教那行雲飛過畫欄橋。
雙調·夜行船送景賢回武林
作者：湯舜民
朝代：元

花柳鄉中自在仙，惹春風兩袖翩翩。酒社詩壇，舞臺歌榭，百年裡幾番相見。
雙調·新水令春日閨思
作者：湯舜民
朝代：元

一簾飛絮滾鳳團，啟朱扉眼花撩亂。腕消金釧松，腰瘦翠裙寬。獨步盤桓，幽窗下畫欄畔。
雙調·湘妃遊月宮春閨情
作者：湯舜民
朝代：元

海棠過雨綿狼藉，楊柳團煙青旖旎，梨化滴露珠零碎。春深也人未歸，對東風滿目傷悲。近綠窗蜂喧蝶鬧，臨寶鏡鸞愁鳳泣，隔珠簾燕語鶯啼。隔珠簾燕語鶯啼，鶯嚦嚦如訴淒涼。燕喃喃似說別離。香魂趁飛絮悠揚，薄命逐遊絲飄蕩，芳心隨落日昏迷。三分病積漸裡消磨了玉肌，一春愁積攢下壓損了蛾眉。愁和病最苦禁持，靠銀床倦眼乜斜，溼金衣清淚淋漓。夏閨情冰盤貯果水晶涼，石髓和茶玉液香，碧筒注飲葡萄釀。傷心也誰共賞，對良宵無限淒涼。藕花風輕翻紗帳，楊柳月微籠繡窗，梧桐露響滴銀床。梧桐露響滴銀床，腳步兒未離南軒，魂靈兒已到東牆。屏閒也翡翠蒙塵，簟冷也琉璃失色，枕空也琥珀無光。誰承望生折了連枝樹上鳳凰，不提防活刺了並頭花底鴛鴦。盡今生難捨難忘。甜膩膩兩字恩情，苦懨懨幾樣思量。秋閨情繡幃冷落採絨球，珠箔空閒碧玉鉤，羅衣寬褪泥金扣。懨懨不下樓，對西鳳總是離愁。孤鶩點白雲天際，新雁過黃蘆渡口，昏鴉啼紅樹牆頭。昏鴉啼紅樹牆頭，透疏簾涼月纖纖，走空階落葉颼颼。難支吾今夜寂寥，索準備經年憔悴。漫諮嗟往日風流，落下個玉鏡臺不成配偶，諒這個紫香囊怎做遺留？細評跋著甚來由，遙受的鳳友鸞交，虛名兒燕侶鶯儔。冬閨情鬢從別後甚蓬鬆，心自愁添越懵懂，腸於斷處偏疼痛。更難捱寒夜永，樹梅花歡笑誰同。黃串冷駝絨氈帳，綠酒幹羊脂玉鍾，青燈暗龜甲屏風。青燈暗龜甲屏風，痴著心拜月瞻星，擎著淚織錦題紅。共何人踏雪騎驢，知那答看花駐馬，落誰家攀桂乘龍。平安信阻藍橋風波洶洶，團圓夢隔巫山雲雨重重。問歸期兩下朦朧，卦錢兒許待新春，燈花兒報道殘冬。春閨即事病乜斜恰似醉乜斜，身瘦怯那堪影瘦怯，人薄劣何況情薄劣。好姻緣成棄捨，對鸞臺展轉傷嗟。鶴袖兒金鬆釦，鳳頭兒珠褪結，想人生最苦是離別。想人生是最苦是離別，惡業緣難訴情詞，悶根苗怎下鍬撅。掩藍橋白馬波翻，燒襖廟金蛇火烈，暗巫山蒼狗雲遮。長吁氣短吁氣心胸哽噎，新啼痕舊啼痕衫袖重疊。兩般兒更是愁絕，敲窗雨驚覺鴛鴦，落花風吹散胡蝶。
雙調·蟾宮曲
作者：湯舜民
朝代：元

冷清清人在西廂，叫一聲張郎，罵一聲張郎。亂紛紛花落東牆，問一會紅娘絮一會紅娘。枕兒餘，衾兒剩，溫一半繡床，間一半繡床。月兒斜，風兒細開一扇紗窗，掩一扇抄窗。盪悠悠夢繞高唐，縈一寸柔腸，斷一寸柔腸。
雙調·風入松題馬氏吳山景卷
作者：湯舜民
朝代：元

十年蹤跡走塵霾，踏破幾青鞋。自憐未了看山債，先贏得兩鬢斑白。登山屐時時旋整，買山錢日日牢揣。
雙調·鴻門凱歌□□
作者：湯舜民
朝代：元

□□□□□□□□□□□□□□□□□□□□□□□□□蓍。離糹亂蕩□絲糹蟲□糹夜孤鸞吊景□嗟宮好夢兒成亻□事。相思，痴心直到死。套數。
離亭宴帶歇指煞·想春容隨處相尋訪，檢春工所事堪褒獎。最關情是幾樁：
作者：湯舜民
朝代：元

春色染鶯花，春聲諧鳳管，春夢迷鴛帳。春透筵前綠蟻杯，春生被底紅桃浪。多管是東君主張，不容狂蝶亂追隨，不許遊蜂幹絮聒。不愁杜宇閒悲愴。憑凌燕子樓，彈壓雞兒巷。囑付您知音的莫忘：消春悶盡盤桓，散春心任來往。
離亭宴帶歇指煞·珊瑚文采無機絢，珍珠咳唾冰花濺。霜毫錦箋，品藻杜
作者：湯舜民
朝代：元

司空，褒彈張殿元，出落雙知縣。一襟東魯書，兩助西廂傳，相看黯然。朝雨渭城愁，夕陽南浦恨，芳草陽關怨。休言雞黍期，謾結鶯花願。咱兩個明年後年，湖上吊蘇林，花間覓劉阮。贈玉蓮王氏玉立亭亭太華仙，間別來不記何年。雲隔瑤池，塵飛滄海，誰承望又還相見。
離亭宴帶歇指煞·韓昌黎甜句兒多稱羨，周濂溪美意兒常留戀。都則為鳳
作者：湯舜民
朝代：元

流自然，馨香勝噴水龍涎。花瓣巧攢珠蚌殼，藕絲細吐冰蠶繭。欺風弄縞衣，妒月搏紈扇。三般兒可憐：葉老翠房空，波寒妝鏡慘，粉淡芳容變。休將玉漏催，且盡碧筒宴，多嬌自勉。恁若許惜花的攀，我先將並頭選。贈鳳台春王姬贏女吹簫引鳳凰，築高臺配會蕭郎。前度相別，今番相見，還喜玉人無恙。
離亭宴歇指煞·我不向風流選內求諮示，誰承望別離捲上題名字，關心為
作者：湯舜民
朝代：元

慢教蜂做問花媒，不勞鶯喚尋芳友，何須蝶做追香使。春殘小洞房，門掩閒構肆，不是我愁紅怨紫。青樓贏的姓名留，彩雲漸逐簫聲去，錦鱗擬待音書至。明牽雙漸情，暗隱江淹志。多嬌鑑茲，搜錦繡九迴腸，掃雲煙半張紙。秋夜夢迴有感鳳台無伴呂鸞簫，間別來未知音耗。魚沉尺素稀，雁斷錦箋遙。魄散魂消，心間事對誰道。
離亭宴煞·西風煞是能聒噪，秋聲不管離人惱，鬼病兒今番越著。不能夠
作者：湯舜民
朝代：元

共枕蓆，謾使傳書簡，空服靈丹藥。近燈檠將香篆焚，叩香幾把靈神告，將一個羊兒賽了。你怎生再使我可憐他，著俺這夫婦團圓睡到曉。秋懷碧天風露怯青衫，客窗寒月斜燈暗。濁醪和淚飲，黃菊帶愁簪。地北天南，佳期被利名賺。
風入松·相思一擔我都挑，壓損沈郎腰，筍條般瘦損潘安貌。這些時茶和
作者：湯舜民
朝代：元

飯懶待湯著，幾番待要覓尤雲尋取快樂，爭奈被水淹藍橋。
風入松·開奩顧影試新妝，光豔射朝陽。羽衣似得霓裳譜，東風軟舞態悠
作者：湯舜民
朝代：元

不似碧梧深院，全勝簫竹高崗。
駐馬聽·妝點幽歡，鳳髓茶溫白玉碗；安排佳玩，龍涎香嫋紫金盤。瓊花
作者：湯舜民
朝代：元

露點滴水晶丸，荔枝漿盪漾玻璃罐。日光酣，天氣暖，牡丹風吹不到芙蓉幔。
駐馬聽·林外蕭條，一夜霜侵紅葉老。庭前寂寥，幾番風撼的碧梧雕。病
作者：湯舜民
朝代：元

兒多偏覺被兒薄。影兒孤最怕燈兒照。睡不著，淅零零暮雨窗前哨。
駐馬聽·槁木船容姿，對花月羞斟鸚鵡卮。浮雲般神思，扭宮商強作鷓鴣
作者：湯舜民
朝代：元

我吟到碧梧棲老鳳凰枝，他道是雕籠鎖定鴛鴦翅。急煎煎捻斷吟髭，則被你紫雲娘奚落殺白衣士。
鴻門凱歌·冷淡了聯珠翡翠冠，離披了合彩鴛鴦段，零落了迴文龜背錦，
作者：湯舜民
朝代：元

空閒了通寶鴉青幔，巫山廟雲壑翠Лヴ桃源洞煙火黑瀰漫，望夫臺景物年年在，相思海風波日日滿。眉攢，屈纖指把歸期算；心酸，染霜毫將離恨纂。
黃鐘·山隊子酒色財氣四首
作者：湯舜民
朝代：元

麴生堪愛，暈桃花上臉腮。百篇一斗恣開懷，誰承望捉月騎鯨再不來。酒，則被你斷送了文章李太白。憐香惜玉，醉臨春歡未足。開皇戈甲出江都，驚散金釵玉樹曲。色，則被你斷送了聰明陳後主。錢神湧論，亻贊傢俬多誤身。東風吹墮畫樓人，一夜香消金谷春。財，則被你斷送了奢華石季倫。圖王爭帝，半乾坤心未已。鴻門會上失兵機，直殺得血濺陰陵後悔遲。氣，則為你斷送了英雄楚項籍。
黃鐘·醉花陰離思
作者：湯舜民
朝代：元

銀甲挑燈玉荷小，黃篆冷香沉繡閣。清耿耿夜迢迢，寒透朱箔，倚枕和衣倒。紗窗外雨瀟瀟，我則見葉落閒庭風自掃。
句
作者：溥光
朝代：元

卖与买人谁是主，一犁春雨鹁鸠啼。
寄见心和尚
作者：溥照
朝代：元
体裁：古风

忆昔与君相别时，君能赠我杨柳诗。即今摇荡东风里，吴山越水正相思。长相思，情何极，矫首双峰入天碧。峰头玉树好容颜，安得淩风生羽翼。
潞公轩用郭西野韵
作者：溪翁
朝代：元
体裁：七言绝句

滩平水浅两分流，烟树昏昏映小洲。枕簟夜深凉似水，可人天气属新秋。
游白水宫
作者：滑寿
朝代：元
体裁：七言律诗

白水仙宫也罕逢，十年两度追陈踪。寒流光垂玉螮蝀，晴峦秀削金芙蓉。临溪无鱼石磊磊，采药有路云溶溶。明当挟我九节杖，更来陟彼三台峰。
中吕·普天乐
作者：滕宾
朝代：元
体裁：曲

柳丝柔，莎茵细。数枝红杏，闹出墙围。院宇深，秋千系。好雨初晴东郊媚，看儿孙月下扶犁。黄尘意外，青山眼里，归去来兮。
翠荷残，苍梧坠。千山应瘦，万木皆稀，蜗角名，蝇头利。输与渊明陶陶醉，尽黄菊围绕东篱。良田数顷，黄牛二只，归去来兮。
普天乐·柳丝柔
作者：滕宾
朝代：元

柳丝柔，莎茵细。数枝红杏，闹出墙围。院宇深，秋千系。好雨初晴东郊媚。看儿孙月下扶犁。黄尘意外，青山眼里，归去来兮。
普天乐·翠荷残
作者：滕宾
朝代：元

翠荷残，苍梧坠。千山应瘦，万木皆稀，蜗角名，蝇头利。输与渊明陶陶醉，尽黄菊围绕东篱。良田数顷，黄牛二只，归去来兮。
□□□□□□□□□□
作者：滕斌
朝代：元

合星移次福江西，万马攒蹄夜不嘶。鼓角声随山月上，旌旗影拂海云低。心唯一正千官肃，事不多言万物齐。带得天边新雨露，晓看春意满锄犁。
中吕·普天乐酒
作者：滕斌
朝代：元

谪仙强，刘伶缪。
笑豪来鲸吸，有甚风流？聊复尔，无何有。
酝酿潮红春风透，兴来时付与觥筹。
频频到口，轻轻咂啖，少过咽喉。
色百年身，千年债。
叹愚夫痴绝，云雨阳台。
人易老，心犹在。
独倚阑干春风外，算人间少甚花开。
春光过也，风亻孱雨亻愁，一叶秋来。
财一瓢贫，千钟富，是天生分定，何必枉图？锦步障，黄金坞。
狗苟蝇营贪不足，为妻儿口体区区。
君家饱暖，他人冻馁，于汝安乎？气少年时，风云志。
记篇诗杯酒，颠倒群儿。
吾善养，今方是。
唾面来时休教拭，看英雄自古如痴。
前程万里，饶人一步，却是便宜。
柳丝柔，莎茵细。
数枝红杏，闹出墙围。
院宇深，秋千系。
好雨初晴东郊媚，看儿孙月下扶犁，黄尘意外，青山眼里，归去来兮。
昼偏长，人贪睡。
新蝉高树，乳燕低飞。
荷荡中，湖光内。
款棹兰舟闲游戏，任无情日月东西。
钓头锦鲤，杯中美酝，归去来兮。
翠荷残，苍梧坠。
千山应瘦，万木皆稀。
蜗角名，蝇头利。
输与渊明陶陶醉，尽黄菊围绕东篱。
良田数顷，黄牛二只，归去来兮。
朔风寒，彤去密。
雪花飞处，落尽江梅。
快意杯，蒙头被。
一枕无何安然睡，叹邙山坏墓折碑。
狐狼满眼，英雄袖手，归去来兮。
日迟迟，江山丽。
秋千影里，手握肩依。
闹管弦，纷罗绮。
我爱青山共流水，游一和困在苔矶。
落花啼鸟，一般春意，归去来兮。
晚天凉，熏风细。
浮云黯淡，远水茫微。
江水清，遥山碧。
喜驾孤舟潇湘内，伴纶竿箬笠蓑衣。
垂杨树底，芦花影里，归去来兮。
淡烟迷，遥山翠。
秋天雁唳，夜月猿啼。
小径幽，茅檐僻。
秋色南山独相对，傲西风菊绽东篱。
疏林鸟栖，残霞散绮，归去来兮。
暮霞收，彤云密。
朔风凛冽，瑞雪纷飞。
酒力微，茶烟湿。
暖炕明窗绵绸被，尽前村开彻江梅。
日高未起，黑甜睡足，归去来兮。
叹光阴，如流水。
区区终日，枉用心机。
辞是非，绝名利。
笔砚诗书为活计，乐齑盐稚子山妻。
茅舍数间，田园二顷，归去来兮。
仗权豪，施威势。
倚强压弱，乱作胡为。
我劝你，休窒闭。
此等痴愚儿曹辈，利名场多少便宜。
寻饥得饥，凭实得实，归去来兮。
乐生涯，抛活计。
麻绦草履，淡饭黄齑。
遇酒歌，逢场戏。
落落魄魄无萦系，那里管闲是闲非。
游山玩水，埋名隐迹，归去来兮。
中吕·普天乐酒
作者：滕斌
朝代：元

谪仙强，刘伶缪。
笑豪来鲸吸，有甚风流？聊复尔，无何有。
酝酿潮红春风透，兴来时付与觥筹。
频频到口，轻轻咂啖，少过咽喉。
色百年身，千年债。
叹愚夫痴绝，云雨阳台。
人易老，心犹在。
独倚阑干春风外，算人间少甚花开。
春光过也，风亻孱雨亻愁，一叶秋来。
财一瓢贫，千钟富，是天生分定，何必枉图？锦步障，黄金坞。
狗苟蝇营贪不足，为妻儿口体区区。
君家饱暖，他人冻馁，于汝安乎？气少年时，风云志。
记篇诗杯酒，颠倒群儿。
吾善养，今方是。
唾面来时休教拭，看英雄自古如痴。
前程万里，饶人一步，却是便宜。
柳丝柔，莎茵细。
数枝红杏，闹出墙围。
院宇深，秋千系。
好雨初晴东郊媚，看儿孙月下扶犁，黄尘意外，青山眼里，归去来兮。
昼偏长，人贪睡。
新蝉高树，乳燕低飞。
荷荡中，湖光内。
款棹兰舟闲游戏，任无情日月东西。
钓头锦鲤，杯中美酝，归去来兮。
翠荷残，苍梧坠。
千山应瘦，万木皆稀。
蜗角名，蝇头利。
输与渊明陶陶醉，尽黄菊围绕东篱。
良田数顷，黄牛二只，归去来兮。
朔风寒，彤去密。
雪花飞处，落尽江梅。
快意杯，蒙头被。
一枕无何安然睡，叹邙山坏墓折碑。
狐狼满眼，英雄袖手，归去来兮。
日迟迟，江山丽。
秋千影里，手握肩依。
闹管弦，纷罗绮。
我爱青山共流水，游一和困在苔矶。
落花啼鸟，一般春意，归去来兮。
晚天凉，薰风细。
浮云黯淡，远水茫微。
江水清，遥山碧。
喜驾孤舟潇湘内，伴纶竿箬笠蓑衣。
垂杨树底，芦花影里，归去来兮。
淡烟迷，遥山翠。
秋天雁唳，夜月猿啼。
小径幽，茅檐僻。
秋色南山独相对，傲西风菊绽东篱。
疏林鸟栖，残霞散绮，归去来兮。
暮霞收，彤云密。
朔风凛冽，瑞雪纷飞。
酒力微，茶烟湿。
暖炕明窗绵绸被，尽前村开彻江梅。
日高未起，黑甜睡足，归去来兮。
叹光阴，如流水。
区区终日，枉用心机。
辞是非，绝名利。
笔砚诗书为活计，乐齑盐稚子山妻。
茅舍数间，田园二顷，归去来兮。
仗权豪，施威势。
倚强压弱，乱作胡为。
我劝你，休窒闭。
此等痴愚儿曹辈，利名场多少便宜。
寻饥得饥，凭实得实，归去来兮。
乐生涯，抛活计。
麻绦草履，淡饭黄齑。
遇酒歌，逢场戏。
落落魄魄无萦系，那里管闲是闲非。
游山玩水，埋名隐迹，归去来兮。
中呂·普天樂酒
作者：滕斌
朝代：元

謫仙強，劉伶繆。笑豪來鯨吸，有甚風流？聊復爾，無何有。醞釀潮紅春風透，興來時付與觥籌。頻頻到口，輕輕咂啖，少過咽喉。色百年身，千年債。嘆愚夫痴絕，雲雨陽臺。人易老，心猶在。獨倚闌干春風外，算人間少甚花開。春光過也，風亻孱雨亻愁，一葉秋來。財一瓢貧，千鍾富，是天生分定，何必枉圖？錦步障，黃金塢。狗苟蠅營貪不足，為妻兒口體區區。君家飽暖，他人凍餒，於汝安乎？氣少年時，風雲志。記篇詩杯酒，顛倒群兒。吾善養，今方是。唾面來時休教拭，看英雄自古如痴。前程萬里，饒人一步，卻是便宜。柳絲柔，莎茵細。數枝紅杏，鬧出牆圍。院宇深，鞦韆系。好雨初晴東郊媚，看兒孫月下扶犁，黃塵意外，青山眼裡，歸去來兮。晝偏長，人貪睡。新蟬高樹，乳燕低飛。荷蕩中，湖光內。款棹蘭舟閒遊戲，任無情日月東西。釣頭錦鯉，杯中美醞，歸去來兮。翠荷殘，蒼梧墜。千山應瘦，萬木皆稀。蝸角名，蠅頭利。輸與淵明陶陶醉，盡黃菊圍繞東籬。良田數頃，黃牛二隻，歸去來兮。朔風寒，彤去密。雪花飛處，落盡江梅。快意杯，矇頭被。一枕無何安然睡，嘆邙山壞墓折碑。狐狼滿眼，英雄袖手，歸去來兮。日遲遲，江山麗。鞦韆影裡，手握肩依。鬧管絃，紛羅綺。我愛青山共流水，遊一和困在苔磯。落花啼鳥，一般春意，歸去來兮。晚天涼，薰風細。浮雲黯淡，遠水茫微。江水清，遙山碧。喜駕孤舟瀟湘內，伴綸竿箬笠蓑衣。垂楊樹底，蘆花影裡，歸去來兮。淡煙迷，遙山翠。秋天雁唳，夜月猿啼。小徑幽，茅簷僻。秋色南山獨相對，傲西風菊綻東籬。疏林鳥棲，殘霞散綺，歸去來兮。暮霞收，彤雲密。朔風凜冽，瑞雪紛飛。酒力微，茶煙溼。暖炕明窗綿綢被，盡前村開徹江梅。日高未起，黑甜睡足，歸去來兮。嘆光陰，如流水。區區終日，枉用心機。辭是非，絕名利。筆硯詩書為活計，樂齏鹽稚子山妻。茅舍數間，田園二頃，歸去來兮。仗權豪，施威勢。倚強壓弱，亂作胡為。我勸你，休窒閉。此等痴愚兒曹輩，利名場多少便宜。尋飢得飢，憑實得實，歸去來兮。樂生涯，拋活計。麻絛草履，淡飯黃齏。遇酒歌，逢場戲。落落魄魄無縈繫，那裡管閒是閒非。遊山玩水，埋名隱跡，歸去來兮。
僧舍
作者：滕斌
朝代：元

一枕松风入梦清，空庭夜雨暗禅灯。山中酷爱僧居好，得似山中不著僧。
元日对雨
作者：滕斌
朝代：元

冷云卷雨宿岩阿，又见东风长薜萝。宇宙千年光霁少，关河百战乱离多。铁心不入利名冷，绿鬓堪供岁月梭。试笔寻诗诗未稳，梅花树下少婆娑。
半生
作者：滕斌
朝代：元

半生独受春风残，万感相随秋夜长。隐几无眠听落叶，松梢摇雨溅山房。
吟人
作者：滕斌
朝代：元

吟人瘦倚曲阑干，酒醒香销午梦残。燕子不来春社去，一帘疏雨杏花寒。
吟到
作者：滕斌
朝代：元

吟到西风黄叶枯，新愁几点落寒芦。乾坤万象俱吾有，烟雨一阑何处无。流水悠悠吾道在，浮云扰扰世情疏。午窗唤醒华胥梦，古木岩头闻鹧鸪。
呈孙郎中
作者：滕斌
朝代：元

独立梅花恨最多，江西夜雨涨恩波。仙翁已矣客犹在，天意不然人奈何！抚剑有时撑老眼，衔杯无路发悲歌。先生闭户何为者？我亦从今理钓蓑。
哭东园
作者：滕斌
朝代：元

人间八十岁吟翁，一转头来梦幻空。化鹤何心归世外，骑鲸无信到江东。香名合列仙班上，老气犹横诗卷中。如此英灵元不死，梅梢月落响松风。
夜雨
作者：滕斌
朝代：元

未到黄昏紧闭门，怒雷挟雨过前村。老夫熟睡浑不觉，风捲涛声入梦魂。
夺锦标·送李景山西使
作者：滕斌
朝代：元

老气盘空，才名照世，万里秋风行色。人物中朝第一，司马题桥，班生投笔。记承流宣化，早威声，先驰殊域。看吟鞭、笑指关河，历历当年曾识。自古人心忠义，白水朝宗，众星拱极。铜柱无端隔断，两戒平分，天南地北。念瞻依丹阙，捧红云、金泥调屑。到明年归对西山，细说安边妙策。
山峡图
作者：滕斌
朝代：元

萧萧十二峰前路，月落猿啼霜外树。半夜谁家上水船，竹枝歌入瞿塘去。
广贤曾堂宾出示先世手墨敬题廿八字
作者：滕斌
朝代：元

西风吹老宾根霜，几度青山送夕阳。回首渊明今已矣，黄花犹带晋时香。
归朝欢·读画斋丛书本元草堂诗馀卷上
作者：滕斌
朝代：元
体裁：词

画角西风轰万鼓。犹忆元戎谈笑处。铁衣露重剑光寒，海波飞立鱼龙舞。匆匆留不住。万里玉关如掌路。空怅望，夕阳暮霭，人立渡傍渡。木落山空人掩户。得似旧时春色否。雁声叫彻楚天低，玉骢嘶入烟云去。无人凭说与。梅花泪老愁如雨。犹记得，颠崖如此，细向席前语。
感寓九首
作者：滕斌
朝代：元

宇宙忽空阔，饮马万里流。平生负两眼，及此行寓州。天清健鹘运，木脱饥鹰投。长风吹海雨，濯我紫绮裘。相逢半游侠，把酒髯如虬。慷慨说《史记》，历历山川秋。向来衣带水，目短何无舟。吾爱东方朔，高揖金马门。向非玩六合，安肯来昆崙。昂昂九尺身，谈辩黄河翻。谁知上书意，蛾眉非自婚。不见马相如，俛首狗监恩。人生非桃李，何故不自言。吾爱李太白，玩世如游龙。自知天上谪，何必人间容。海风吹绿发，萧萧卧云松。我昔梦见之，遗以金芙蓉。清辉恍在眼，日落蛾眉峰。西风桂花落，我上天台山。仙子扶我手，泠然苍水环。乘鸾者谁子？飞烟渺难攀。三坐此游戏，弄影银河湾。空山忽风瀑，四顾鸣潺湲。长揖马子微，此岂非人间。春风如绿浪，淡荡洛阳柳。高楼语锦瑟，落花泛绿酒。何人白鼻騧，蒙茸紫貂袖。一字或未识，银菟悬两肘。煌煌贝宫珠，乃落纬萧手。爰居偶钟鼓，牺牛竟文绣。终然同一尽，岂复论好丑。谁知草玄者，穷巷闭白首。步出涌金门，所见土花碧。徘徊衣上月，感此美人夕。美人胡不归，月落江水白。寒潮已复去，海马晓无迹。万弩射鲸鱼，骇浪接天赤。空闻鲁仲连，孤感横八极。哀哀精卫石，填海竟何益。赠客黄金羁，劝客白玉卮。昔我亦为客，得此慨不辞。小草戏其出，槟榔笑其饥。相识何所无，所乐心相知。平生数公子，腰下珊瑚枝。冥冥或相隔，寤寐恍见之。无丝绣平原，无金铸钟期。秋风山阳笛，泪落不自持。赠我火浣席，报君吉光裘。一笑结意气，呼酒黄鹤楼。神交岂待语，与子为天游。携手阆风观，濯发扶桑洲。下俟侠少年，笑嬉藏怨尤。世无羊尤烈，风雪且自谋。东井不可酌，天驷岂服辀。船头书十乘，船尾酒百壶。酒尽书在眼，落月如明珠。忽悟八阵法，纵横如河图。惜哉经世士，未有窥唐虞。季子相六国，所见惟阴符。
感寓九首·其一
作者：滕斌
朝代：元

宇宙忽空阔，饮马万里流。平生负两眼，及此行寓州。天清健鹘运，木脱饥鹰投。长风吹海雨，濯我紫绮裘。相逢半游侠，把酒髯如虬。慷慨说《史记》，历历山川秋。向来衣带水，目短何无舟。
感寓九首·其七
作者：滕斌
朝代：元

赠客黄金羁，劝客白玉卮。昔我亦为客，得此慨不辞。小草戏其出，槟榔笑其饥。相识何所无，所乐心相知。平生数公子，腰下珊瑚枝。冥冥或相隔，寤寐恍见之。无丝绣平原，无金铸钟期。秋风山阳笛，泪落不自持。
感寓九首·其三
作者：滕斌
朝代：元

吾爱李太白，玩世如游龙。自知天上谪，何必人间容。海风吹绿发，萧萧卧云松。我昔梦见之，遗以金芙蓉。清辉恍在眼，日落蛾眉峰。
感寓九首·其九
作者：滕斌
朝代：元

船头书十乘，船尾酒百壶。酒尽书在眼，落月如明珠。忽悟八阵法，纵横如河图。惜哉经世士，未有窥唐虞。季子相六国，所见惟阴符。
感寓九首·其二
作者：滕斌
朝代：元

吾爱东方朔，高揖金马门。向非玩六合，安肯来昆崙。昂昂九尺身，谈辩黄河翻。谁知上书意，蛾眉非自婚。不见马相如，俛首狗监恩。人生非桃李，何故不自言。
感寓九首·其五
作者：滕斌
朝代：元

春风如绿浪，淡荡洛阳柳。高楼语锦瑟，落花泛绿酒。何人白鼻騧，蒙茸紫貂袖。一字或未识，银菟悬两肘。煌煌贝宫珠，乃落纬萧手。爰居偶钟鼓，牺牛竟文绣。终然同一尽，岂复论好丑。谁知草玄者，穷巷闭白首。
感寓九首·其八
作者：滕斌
朝代：元

赠我火浣席，报君吉光裘。一笑结意气，呼酒黄鹤楼。神交岂待语，与子为天游。携手阆风观，濯发扶桑洲。下俟侠少年，笑嬉藏怨尤。世无羊尤烈，风雪且自谋。东井不可酌，天驷岂服辀。
感寓九首·其六
作者：滕斌
朝代：元

步出涌金门，所见土花碧。徘徊衣上月，感此美人夕。美人胡不归，月落江水白。寒潮已复去，海马晓无迹。万弩射鲸鱼，骇浪接天赤。空闻鲁仲连，孤感横八极。哀哀精卫石，填海竟何益。
感寓九首·其四
作者：滕斌
朝代：元
体裁：古风

西风桂花落，我上天台山。仙子扶我手，泠然苍水环。乘鸾者谁子，飞烟渺难攀。三坐此游戏，弄影银河湾。空山忽风瀑，四顾鸣潺湲。长揖马子微，此岂非人间。
感寓九首·其四
作者：滕斌
朝代：元

西风桂花落，我上天台山。仙子扶我手，泠然苍水环。乘鸾者谁子？飞烟渺难攀。三坐此游戏，弄影银河湾。空山忽风瀑，四顾鸣潺湲。长揖马子微，此岂非人间。
所见
作者：滕斌
朝代：元

何时结屋亦云根，隔水人家可辋川。万仞云山凝晓碧，一弓风日弄秋妍。虚名岂用传身后，侠气犹能累眼看。料理寒香微雨外，已判萧散待流年。
普天乐·叹光阴
作者：滕斌
朝代：元

叹光阴，如流水。区区终日，枉用心机。辞是非，绝名利，笔砚诗书为活计。乐齑盐稚子山妻。茅舍数间，田园二顷，归去来兮！
最高楼·呈管竹楼左丞
作者：滕斌
朝代：元

梅花月，吹老角声寒。剑气拂云端。台星才入朝天阙，将星旋出破烟蛮。半年来，勋业事，笑谈间。谁更说元龙楼下卧。谁更说元规楼上坐。终不似、竹楼宽。有时呼酒摘星斗，有时提笔撼江山。问何如，容此客，倚栏干。
洞仙歌·送张宗师捧香
作者：滕斌
朝代：元

醉骑黄鹄，飞下红云岛。铁笛吹寒洞天晓。被人间识破，惹起虚名，惊宇宙，一笑天高月小。仙槎人去后，殿上班头，除却洪崖总年少。看天香袖里，散作东风，吹不断、海北天南都到。试容我、从游五陵间，便吹入苍寒，一蓑烟钓。
湖西小楼
作者：滕斌
朝代：元

不如载酒此凭阑，水色山光蔚可餐。紫翠挟春排坐湿，玻瓈涌月入窗寒。苍茫白鸟鸣幽屿，掩染飞花漾碧湍。但令风光入吟啸，画船绮袖不须看。
灵泉翀举自有诗十八章留人间今止存五遂续之
作者：滕斌
朝代：元

石冷龙蟠，风高鹤瘦。一片白云，勿落襟袖。月佩霞裾，雾襦云幄。白鹤一声，秋风老壑。本无尘埃，何事乎浴。千仞飞泉，所濯吾足。谁言桃实，可以疗饥。何为武陵，迷不自知。万山雪瀑，一叶莲舟。世人指似，泰华峰头。如剑斯泉，如瓮斯石。夜横紫箫，吹散寒碧。瑶草低云，苍松洒雪。何人举酒，酹我明月。天低绛阙，月满瑶台。玉鸾何许，尽归去来。
灵泉翀举自有诗十八章留人间今止存五遂续之·其一
作者：滕斌
朝代：元

石冷龙蟠，风高鹤瘦。一片白云，勿落襟袖。
灵泉翀举自有诗十八章留人间今止存五遂续之·其七
作者：滕斌
朝代：元

瑶草低云，苍松洒雪。何人举酒，酹我明月。
灵泉翀举自有诗十八章留人间今止存五遂续之·其三
作者：滕斌
朝代：元

本无尘埃，何事乎浴。千仞飞泉，所濯吾足。
灵泉翀举自有诗十八章留人间今止存五遂续之·其二
作者：滕斌
朝代：元

月佩霞裾，雾襦云幄。白鹤一声，秋风老壑。
灵泉翀举自有诗十八章留人间今止存五遂续之·其五
作者：滕斌
朝代：元

万山雪瀑，一叶莲舟。世人指似，泰华峰头。
灵泉翀举自有诗十八章留人间今止存五遂续之·其八
作者：滕斌
朝代：元

天低绛阙，月满瑶台。玉鸾何许，尽归去来。
灵泉翀举自有诗十八章留人间今止存五遂续之·其六
作者：滕斌
朝代：元

如剑斯泉，如瓮斯石。夜横紫箫，吹散寒碧。
灵泉翀举自有诗十八章留人间今止存五遂续之·其四
作者：滕斌
朝代：元

谁言桃实，可以疗饥。何为武陵，迷不自知。
点绛唇·墨本水仙
作者：滕斌
朝代：元

缟袂啼香，为谁一滴春心碎。淡黄深翠。不似当时态。东洛缁尘，依旧交情耐。空憔悴。玉人何在。细雨疏烟外。
玉漏迟·七夕行台诸公见饯
作者：滕斌
朝代：元

问谁争乞巧。谁知巧处成烦恼。天上佳期，底事别多欢少。雨梦云情半饷，又早被西风吹晓。愁未了。星桥隔断，银河深杳。可笑儿女浮名，似瓜果登盘，情丝萦绕。百拙无能，赢得自家华皓。我笑姮娥解事，但岁岁孤眠空老。归去好。江上绿波烟草。
瑞鹧鸪·赠歌童阿珍
作者：滕斌
朝代：元

分桃断袖绝嫌猜。翠被红裈兴不乖。洛浦乍阳新燕尔，巫山行雨左风怀。手携襄野便娟合，背抱齐宫婉娈怀。玉树庭前千载曲，隔江唱罢月笼阶。
百字令·赠宋六嫂
作者：滕斌
朝代：元

柳颦花困，把人间恩怨，尊前倾尽。何处飞来双比翼，直是同声相应。寒玉嘶风，香云卷雪、一串骊珠引。元郎去后，有谁着意题品。谁料浊羽清商，繁弦急管，犹自余风韵。莫是紫鸾天山曲，两两玉童肩并。白发梨园，青衫老传，试与留连听。可人何处，满庭霜月清冷。
百字令·赠宋六嫂
作者：滕斌
朝代：元
体裁：词

柳颦花困，把人间恩怨，尊前倾尽。何处飞来双比翼，直是同声相应。寒玉嘶风，香云捲雪、一串骊珠引。元郎去后，有谁著意题品。谁料浊羽清商，繁弦急管，犹自馀风韵。莫是紫鸾天上曲，两两玉童肩并。白发梨园，青衫老传，试与留连听。可人何处，满庭霜月清冷。
舟中
作者：滕斌
朝代：元

拍拍有怀天可语，落落不遇吾何归。芦山苍苍江水急，明日鹤背西风飞。
访隐
作者：滕斌
朝代：元

西风短褐飞黄埃，何不从我游蓬莱。狂歌醉舞下山去，后夜月明骑鹤来。
谪会昌二首
作者：滕斌
朝代：元

莫为文章不直钱，布衣亲到玉皇前。好诗未足三千首，又为梅花入瘴烟。锦衣来作夜郎客，纨扇忽逢春梦婆。太平宰相知我者，谁使醉后狂言多。
谪会昌二首·其一
作者：滕斌
朝代：元

莫为文章不直钱，布衣亲到玉皇前。好诗未足三千首，又为梅花入瘴烟。
谪会昌二首·其二
作者：滕斌
朝代：元

锦衣来作夜郎客，纨扇忽逢春梦婆。太平宰相知我者，谁使醉后狂言多。
赠弓秋蟾
作者：滕斌
朝代：元

琼花十里小楼红，醉吞牛斗眠长虹。十年四海分萍蓬，一笑邂逅滕王洪。床头回首黄金空，但觉耿耿盘心胸。问蟾何不归蟾宫，自有老月留身中。谁受一粒金丹红，学得纸上画墨龙。白昼呼吸风云从，顷刻雾暗天濛濛。妙处巧夺造化工，不复知有陈所翁。君不见金陵壁上不点瞳，点瞳霹雳惊江东。我欲烦君具毫楮，画一小龙回顾母。普令天下生孝心，不向江湖长验雨。
题东坡书楚颂卷
作者：滕斌
朝代：元

欧公家颍川，坡老田阳羡。是皆非吾土，而乃此留恋。种橘知何时，何时归去兮？归而谋之妇，惜无李衡妻。
题金精山
作者：滕斌
朝代：元

天风吹送玉鸾回，洞口桃花几度开。何物痴儿不知量，敢将俗念涴仙台。
题龛岩十咏 其一 读书岩
作者：滕斌
朝代：元

巉岩石室潋江东，昔隐唐官越国公。胜迹不磨遗像在，书声时落半天风。
题龛岩十咏 其七 鎍泉
作者：滕斌
朝代：元

层崖峭壁接天高，一线龙泉玉索绹。今古风刀裁不断，月钩悬可钓金鳌。
题龛岩十咏 其三 灵湖
作者：滕斌
朝代：元

岩窦中开一瓮天，蛟龙潜蓄此成渊。盘旋石壁水晶殿，神物朝朝作雨烟。
题龛岩十咏 其九 瀑布泉
作者：滕斌
朝代：元

飞泉瀑布自高岩，玉撒珠跳绿绮弹。净洗令公朝市耳，银河长泻九天寒。
题龛岩十咏 其二 试剑石
作者：滕斌
朝代：元

来访书岩有异踪，镆铘剖石试霜锋。石悬形带青蛇色，怪欲乘风化作龙。
题龛岩十咏 其五 石舫
作者：滕斌
朝代：元

仙境清虚别有天，岩中一石似横船。向来恐有问津者，亡却渔舟在此悬。
题龛岩十咏 其八 铜镮鲤
作者：滕斌
朝代：元

当年曾把铜镮券，串却金鱼挂壁间。一夜风雷作霖雨，化龙飞去不知还。
题龛岩十咏 其六 笔架山
作者：滕斌
朝代：元

俯揖前山如笔架，笔尖高插五云生。我来欲蘸沧溟水，仰手摩天写太平。
题龛岩十咏 其十 僧寺
作者：滕斌
朝代：元

僧开寺接东龛近，人读书和梵语闻。时见楼台烟雾锁，数声钟鼓报朝曛。
题龛岩十咏 其四 石笋峰
作者：滕斌
朝代：元

石森如笋峙岩前，天地栽培几百年。也合成竿长枝叶，清阴乔郁庇山川。
题龛岩十咏·读书岩
作者：滕斌
朝代：元

巉岩石室潋江东，昔隐唐官越国公。胜迹不磨遗像在，书声时落半天风。来访书岩有异踪，镆铘剖石试霜锋。石悬形带青蛇色，怪欲乘风化作龙。岩窦中开一瓮天，蛟龙潜蓄此成渊。盘旋石壁水晶殿，神物朝朝作雨烟。石森如笋峙岩前，天地栽培几百年。也合成竿长枝叶，清阴乔郁庇山川。仙境清虚别有天，岩中一石似横船。向来恐有问津者，亡却渔舟在此悬。俯揖前山如笔架，笔尖高插五云生。我来欲蘸沧溟水，仰手摩天写太平。层崖峭壁接天高，一线龙泉玉索绹。今古风刀裁不断，月钩悬可钓金鳌。当年曾把铜镮券，串却金鱼挂壁间。一夜风雷作霖雨，化龙飞去不知还。飞泉瀑布自高岩，玉撒珠跳绿绮弹。净洗令公朝市耳，银河长泻九天寒。僧开寺接东龛近，人读书和梵语闻。时见楼台烟雾锁，数声钟鼓报朝曛。
鹊桥仙
作者：滕斌
朝代：元

斜阳一抹，青山数点。万里澄江如练。东风吹落橹声遥，又唤起、寒云一片。残鸦古渡，荒鸡村店。渐觉楼头人远。桃花流水小桥东，是那个、柴门半掩。
齐天乐
作者：滕斌
朝代：元

片帆呼渡西山曲，匆匆载将春去。路人苍寒，浪翻红暖，一枕欹眠烟雨。酒朋诗侣。尽醉舞狂歌，气吞吴楚。一样风流，依然犹是晋风度。人生如此奇遇。问老天何意，五星来聚。句落瑶毫，香霏宝唾，惊倒世间儿女。渭川云树。怅后夜相思，月明何处。怕有新诗，雁来频寄与。
齐天乐
作者：滕斌
朝代：元
体裁：词

片帆呼渡西山曲，匆匆载将春去。路入翠寒，浪翻红暖，一枕欹眠烟雨。酒朋诗侣。尽醉舞狂歌，气吞吴楚。一样风流，依然犹是晋风度。人生如此奇遇。问碧翁何意，萍蓬教聚。句落瑶台，香霏珠唾，惊倒世间儿女。渭川云树。怅后夜相思，月明何处。怕有新诗，雁来频寄与。
万岁山
作者：潘伯脩
朝代：元

龙首冈前玉树林，丹青万点紫烟深。广寒台殿秋如水，太液波涛晚向阴。西北云山凉冉冉，东南星海气湛湛。麟帘不卷空良夜，水鹤翛翛警露心。
下第京师别诸乡友
作者：潘伯脩
朝代：元

风纷客怀乡思起，吹作长云行万里。蛟龙春归恋窟泽，虹霓昼动含阴雨。忆昨路绕彭城来，酒酣独上歌风台。青天无云野草白，高帝事业安在哉！丈夫挟策干一命，忍耻随人作奔竞。道上能无屠狗人，戏作悲歌君莫听。
丙申元旦
作者：潘伯脩
朝代：元

元朝举酒欲伤神，六载崎岖脱死身。草木不忘春雨露，山川犹拥宿风尘。河南轻重须藩翰，江左安危数缙绅。家国未知焉税驾，等閒笑语答时人。
古意
作者：潘伯脩
朝代：元

空中望海水，日暮动微澜。神州何偪仄，半落烟霞间。少小戏嵩华，南鱼落星湾。七泽一朝枯，我亦非朱颜。道逢两白鹄，欲下昆仑山。写书寄西母，早遣君王还。
君子有所思三首
作者：潘伯脩
朝代：元

海日萧条云雪冈，追锋百里逐天狼。云罗四面伏不动，金错旌竿风簸扬。侍臣结束鸿雁行，玉阶鸣鞘立翠黄。君子有所思，雕弓既韔姑置之。天青海绿黄金闺，明星绣户弱柳迷。阳春从中荡八极，花迎剑佩黄鸟啼。万方献寿来侏鞮，吉云宝露榑桑西。君子有所思，羽觞重持姑置之。黄衣洒扫明光宫，银床玉井牵铜龙。风帘如烟不可极，水殿晚立秋芙蓉。美人吹笙明月中，曲台央央兰露红。君子有所思，云和欲御姑置之。
君子有所思三首·其一
作者：潘伯脩
朝代：元

海日萧条云雪冈，追锋百里逐天狼。云罗四面伏不动，金错旌竿风簸扬。侍臣结束鸿雁行，玉阶鸣鞘立翠黄。君子有所思，雕弓既韔姑置之。
君子有所思三首·其三
作者：潘伯脩
朝代：元

黄衣洒扫明光宫，银床玉井牵铜龙。风帘如烟不可极，水殿晚立秋芙蓉。美人吹笙明月中，曲台央央兰露红。君子有所思，云和欲御姑置之。
君子有所思三首·其二
作者：潘伯脩
朝代：元

天青海绿黄金闺，明星绣户弱柳迷。阳春从中荡八极，花迎剑佩黄鸟啼。万方献寿来侏鞮，吉云宝露榑桑西。君子有所思，羽觞重持姑置之。
大车
作者：潘伯脩
朝代：元

大车槛槛出北口，马垂两耳牛昂首。行人莫说牛力强，牛角可垂垂已久。
宿□□轩咏海棠
作者：潘伯脩
朝代：元

折得繁枝特地红，可怜憔悴卧东风。春酣玉帐花阴合，夜照香篝药气浓。白发与心酬丧乱，青灯因泪识英雄。金盘华屋人间梦，一笑荒鸡落枕中。
山中二首
作者：潘伯脩
朝代：元

青天去人不咫尺，白云映我作坡陀。奔星直下不知处，料得人间风雨多。幽人采药不知暮，夜宿王子吹箫台。天鸡忽叫海水赤，东南云气如蓬莱。
山中二首·其一
作者：潘伯脩
朝代：元

青天去人不咫尺，白云映我作坡陀。奔星直下不知处，料得人间风雨多。
山中二首·其二
作者：潘伯脩
朝代：元

幽人采药不知暮，夜宿王子吹箫台。天鸡忽叫海水赤，东南云气如蓬莱。
庚寅宿天姥岭
作者：潘伯脩
朝代：元

夜宿天台最上头，四无云彩众星秋。金庭鳌背东南重，玉几莲花左右浮。过客跻攀咸欲老，颠厓辛苦未知瘳。不眠起看涵波日，赤凤轮囷映十洲。
忆昨四首
作者：潘伯脩
朝代：元

忆昔西陵桥下路，彩舟初试一莲红。菱花妆镜春鸥里，杏子单衫玉笛中。郡国三年烽火入，楼台万井劫烟空。江湖何预人间事，沙合重洲不遣通。灵岩好在涵空谷，图画天开两洞庭。云日长天摇积水，蛟龙九月弄飞霆。舟归范蠡江湖远，兵压阊门草木腥。欲就吴王借秋剑，砚池星月洗秋萍。二十四桥寒草绿，广陵无复见人家。解将明月金盘露，相劝春风玉蕊花。城苑西颓馀斥堠，衣冠南渡浑泥沙。登临俯仰千年迹，流水孤村属暮鸦。金水年来通太液，妆成金屋绕龙池。宫衣湿露生花气，琐闼含风入柳姿。玉椀传头明素手，红鳞饮羽掣生丝。病身历历燕山道，卧对征鸿有所思。
忆昨四首·其一
作者：潘伯脩
朝代：元

忆昔西陵桥下路，彩舟初试一莲红。菱花妆镜春鸥里，杏子单衫玉笛中。郡国三年烽火入，楼台万井劫烟空。江湖何预人间事，沙合重洲不遣通。
忆昨四首·其三
作者：潘伯脩
朝代：元

二十四桥寒草绿，广陵无复见人家。解将明月金盘露，相劝春风玉蕊花。城苑西颓馀斥堠，衣冠南渡浑泥沙。登临俯仰千年迹，流水孤村属暮鸦。
忆昨四首·其二
作者：潘伯脩
朝代：元

灵岩好在涵空谷，图画天开两洞庭。云日长天摇积水，蛟龙九月弄飞霆。舟归范蠡江湖远，兵压阊门草木腥。欲就吴王借秋剑，砚池星月洗秋萍。
忆昨四首·其四
作者：潘伯脩
朝代：元

金水年来通太液，妆成金屋绕龙池。宫衣湿露生花气，琐闼含风入柳姿。玉椀传头明素手，红鳞饮羽掣生丝。病身历历燕山道，卧对征鸿有所思。
忆昨四首·其四
作者：潘伯脩
朝代：元
体裁：七言律诗

金水年来通太液，妆成金屋绕龙池。宫衣湿露生花气，琐闼含风入柳姿。玉碗传头明素手，红鳞饮羽掣生丝。病身历历燕山道，卧对征鸿有所思。
拟古
作者：潘伯脩
朝代：元
体裁：古风

芙蓉袅秋水，中夜生清露。乞君白玉盘，明珠已无数。虽无白玉盘，月在水中央。莲房脱紫菂，种在浮泥香。仙人蹑素鳞，吸此秋月光。岁晏憺忘归，天际肃微霜。谁能为此曲，高歌水云乡。稽首无极翁，可念不可忘。
拟古
作者：潘伯脩
朝代：元

芙蓉袅秋水，中夜生清露。乞君白玉盘，明珠已无数。虽无白玉盘，月在水中央。莲房脱紫菂，种在浮泥香。仙人蹑素鳞，吸此秋月光。岁晏憺忘归，天际肃微霜。谁能为此曲？高歌水云乡。稽首无极翁，可念不可忘。
李伯时画太白泛舟小像
作者：潘伯脩
朝代：元

李白自号谪仙人，更得龙眠为写真。一个青莲初出水，千年金粟再来身。胸中元气诗如海，物外还丹酒借春。一笑掀髯缘底事，桃花潭上见汪伦。
松门山
作者：潘伯脩
朝代：元

沙巷蛟蜒白，松门蜃气平。强弩支江断，长创落日明。